
У 1991 годзе Беларусь стала незалежнай краінай і ўпершыню за некалькі стагоддзяў атрымала магчымасць самастойна абіраць сваю будучыню і рухацца наперад. Беларусы нарэшце дасягнулі вышэйшай формы кансалідацыі грамадства і сталі нацыяй. Тым не менш наша самасвядомасць па-ранейшаму знаходзіцца на даволі нізкім узроўні.
Беларуская нацыя сфармавалася ва ўнікальных умовах. Нашы продкі мелі ўласную дзяржаву – Вялікае Княства Літоўскае, якое ў 1569 годзе заключыла унію з Польшчай. З гэтага часу пачалася гісторыя Рэчы Паспалітай – канфедэрацыі дзвюх краін. У XVII стагоддзі ўсё больш улады ў гэтым дзяржаўным утварэнні забіралі палякі. 25 чэрвеня 1697 года быў прыняты Акт ураўнавання правоў, які істотна абмяжоўваў прэрагатывы органаў ВКЛ, а таксама пераводзіў справаводства краю са старабеларускай на польскую мову. Такім чынам, адбывалася паланізацыя насельніцтва. Беларуская шляхта, інтэлігенцыя, духавенства, гандляры і рамеснікі размаўлялі па-польску і забываліся на свае звычаі. Затое сялянства, якое складала большую частку грамадства, па-ранейшаму аддавал перавагу беларускай мове і традыцыям.
У 1795 годзе, пасля трох падзелаў Рэчы Паспалітай, тэрыторыя сучаснай Беларусі апынулыся пад уладай Расійскай імперыі. Пачалася русіфікацыя насельніцтва: імёны і прозвішчы перакладаліся на рускі лад, справаводства перайшло на рускую мову, уніятаў гвалтоўна пераводзілі ў праваслаўе, скасавалі дзейнасць Статутаў ВКЛ, адкрывалі вучылішчы з рускамоўнымі падручнікамі і выкладчыкамі з Пецярбурга. Імкнучыся прывязаць беларускі народ да рускага, Кацярына II ўвяла назву «Белоруссия», якая пасля стала ў нас дзяржаўнай. У 1867-м царскі ўрад забараніў выданне кніг на беларускай мове. Але такі двухбаковы ціск прывёў да нечаканага выніку – сфармавалася беларуская нацыянальная ідэя. Дробная шляхта зацікавалася сваімі каранямі і звычаямі народа – адсюль узнікла беларусазнаўства. Пасля двухбаковага ціску – паланізацыі і русіфікацыі – беларусы ўсвядомілі, што яны з’яўляюцца нацыяй.
У 1918 годзе беларусы ўпершыню заявілі аб сваім праве на незалежнасць, стварыўшы Беларускую народную рэспубліку. 1 студзеня 1919 года ў Смаленску абвясцілі Сацыялістычную Савецкую Рэспубліку Беларусь. Гэта быў падмурак для ўтварэння Беларускай Савецкай Сацыялістычная Рэспублікі у складзе СССР. Яе першыя гады абнадзейвалі нацыянальна актыўную частку беларускага грамадства – бальшавікі ўзяліся за працэсы беларусізацыі і карэнізацыі. Але пасля рэпрэсій 30-х гадоў беларусы страцілі большую частку інтэлігенцыі. Гэта паспрыяла яшчэ большай русіфікацыі беларускага народа.
І вось у 1991 годзе насуперак усім гэтым працэсам беларусы здабылі незалежнасць. Але паланізацыя і русіфікацыя усё ж такі пакінулі адбітак на беларускім народзе. Беларусы па-ранейшаму адштурхоўваюцца ад расійскіх ці польскіх гістарычных канцэпцый. Развіццё моцнай беларускай нацыі ў такіх умовах немагчыма. Вядучы даследчык у галіне аксіялогіі айчыных медыя Т. У. Падаляк лічыць, што «патрыятызм правамерна разглядаць як аксіялагічную частку соцыуму, паколькі ён забяспечвае захаванне жыццядзейнасці, цывілізацыйнай матрыцы грамадства, з’яўляецца ўмовай устойлівага развіцця краіны» [7, с. 136]. 
Таму набывае важнасць шырокае асвятленне падзей з нашай гісторыі ў беларускіх СМІ. То бок значную ролю грае прасвятляльная функцыя журналістыкі.
Але разам з тым узнікае праблема: cамі беларускія журналісты часам адлюстроўваюць падзеі нашай гісторыі з пункту гледжання іншаземных канцэпцый. Трапным прыкладам будзе артыкул з рэкламнай газеты «Ва-Банкъ». Журналістка паспрабавала распавесці гісторыю беларускай пошты,  але чамусьці пісала не пра адмысловую службу Вялікага Княства Літоўскага, у склад якога ў той час уваходзілі беларускія землі, а пра Вялікае Княства Маскоўскае. Кіраўніка суседняга княства яна назвала «нашим царем», хаця ніякага дачынення да беларусаў ён не меў. Ці іншы прыклад з той жа газеты. Журналістка паспрабавала ўявіць праваслаўнае свята і выказала меркаванне, што «век назад его отмечали, как и сегодня, все минчане». Але паводле перапісу 1897 года ў Мінску пражывала 50 тысяч яўрэяў, 21 тысяча католікаў і татар, 20 тысяч праваслаўных. То бок сучасная сталіца Беларусі хутчэй была яўрэйскім горадам – цяжка ўявіць, каб ён разам адзначаў праваслаўнае свята.  З гэтых памылак вынікае першая праблема курсавой працы – разнастайныя падыходы беларускіх журналістаў да гісторыі сваёй краіны.
Развіццё інтэрнэту, безумоўна, спрыяе асвятленню гістарычнай тэматыкі ў беларускіх СМІ. Узнікаюць новыя формы ўспамінаў і захавання памяці: анлайн-гіды па гістарычных месцах, віртуальныя музеі і шмат іншага. Пашыраецца інтарэс да асабістых гісторый людзей, якія знаходзіліся ў цэнтры гістарычных падзей, аўдыторыю усё больш вабяць малавядомыя факты гісторыі. Гэта прымушае інтэрнэт-журналістаў выкарыстоўваць розныя жанры і формы гістарычных матэрыялаў.
Разнастайнасць падыходаў беларускіх журналістаў да гістарычных падзей, а таксама багаццё жанраў і форм, якія яны выкарыстоўваюць пры стварэнні матэрыялаў на дадзеную тэматыку, абумовілі актуальнасць курсавой працы.
Мэта даследавання – апісаць тэндэнцыі асвятлення гістарычных падзей у беларускіх інтэрнэт-СМІ. 
Для дасягнення мэты былі пастаўлены наступныя задачы:
· выявіць агульныя тэндэнцыі асвятлення гістарычнай тэматыкі СМІ, а таксама разгледзець жанравую градацыю ў журналістыцы;
· выявіць тэндэнцыі асвятлення гістарычнай тэматыкі беларускімі інтэрнэт-СМІ. 
Абраны наступныя метады даследавання: апісальны, параўнальны, аналіз.
Курсавая праца складаецца з аглаўлення, уводзінаў, дзвюх глаў, заключэння і спіса выкарыстанай літаратуры агульным аб’ёмам 29 старонак.

Глава І. Агульныя тэндэнцыі асвятлення гістарычнай тэматыкі СМІ. Жанравая градацыя ў журналістыцы
1.1. [bookmark: _Toc39573747]Паняцце гісторыі і гістарычнай журналістыкі. Станаўленне беларускай гістарычнай журналістыкі

У навуковай літаратуры існуе шмат азначэнняў паняцця «гісторыя». Мы выбралі азначэнне з «Толкового словаря русского языка» пад рэдакцыяй Д. Н. Ушакова. 
Гісторыя – гэта сукупнасць фактараў і падзей, што адносяцца да прошлага жыцця чалавецтва, мінулага [12]. 
Доктар гістарычных навук А. Г. Дук разглядае гісторыю з двух пунктаў погляду. З аднаго з іх гісторыя разглядаецца як сукупнасць ці сховішча гістарычных фактаў аб мінулым (тое, што адбылося). З другога, як рэканструкцыя, узнаўленне таго, што адбылося, – асаблівы дыскурс [4].
На думку Дука, падабенства гэтых падыходаў заключаецца ў тым, што «і рэчаісная гісторыя, і гісторыя-дыскурс ёсць па сутнасці тэксты. Адрозненне ж ёсць ў тым, што, з аднаго боку, рэчаісная гісторя з’яўляецца крыніцай для гісторыі-дыскурсу, а з другога гісторыя-дыскурс з’яўляецца формай рэпрэзентацыі рэчаіснай гісторыі. І калі гісторыя як такая ўяўляе сабой форму сапраўднасці, што рэалізавалася, успрыманая намі як неабходнасць, безальтэрнатыўна існуючая, то гісторыя-дыскурс успрымаецца намі як прынцыпійна магчымая, шматварыянтная форма рэалізаванай сапраўднасці» [4]. 
Даследчык лічыць, што «аб’ектыўнай гісторыі не толькі не існуе, але і не можа існаваць. Рэачаісная гісторыя ў сэнсавых адносінах запоўнена неразгаданымі сэнсамі і ўяўляе сабой семантычны вакуум. Асэнсаванасць гісторыі прыдае дыскурс. Менавіта дыскурс надае гісторыі чары і выклікае інтарэсы да яе» [4]. Такім чынам, можна зрабіць выснову, што над рэчаіснымі гістарычнамі ведамі заўжды ёсць напластаванне-інтэрпрытацыя. 	Comment by Пользователь Windows: ы
А. Г. Дук мяркуе, што галоўнымі складнікамі гістарычнага дыскурсу трэба лічыць наступныя пункты:
· выкладаныя падзеі і іх удзельнікі;
· кантэкст, які ўвабірае ў сябе
а) акалічнасці, што спадарожнічаюць падзеі;
б) фон, які тлумачыць падзеі;
в) ацэнка ўдзельнікаў падзеі;
г) інфармацыя, што суадносіць дыскурс з падзеямі [4].
Гістарычнаму дыскурсу ўласцівы храналагічна паслядоўны пераказ падзей, адносна паслядоўная драматычная будова пераказу. Дук піша: «Менавіта ўпарадкаванне фактычнага матэрыялу як «разгортванне» сэнсу з’яўляецца найбольш характэрнай рысай гістарычнага дыскурсу. Сэнс жа – гэта суб’ектыўная каштоўнасная значнасць, вызначаемая габітусам гісторыка. Таму гістарычны дыскурс як спосаб атрымання сапраўных навыковых ведаў не толькі не выключае, але і прадугледжвае дыскурс як стыль або ідывідуальную мову гісторыка» [4].
З гэтага вынікае агнастыцызм у адносінах да гісторыі. Гісторык С. Салаўёў мяркуе, што «пра розныя гістарычныя сюжэты размаўляць вельмі любяць, але пры гэтым ўпэўнены, што «ўсе хлусяць», што даведацца сапраўднасці аб мінулым немагчыма ці зусім, ці, у адносінах да падзей XX стагоддзя, ужо дакладна. Прычына гэтай упэўненасці ў відавочным «перапісванні гісторыі», якое нашы сучаснікі назіралі падчас апошняй чвэрці стагоддзя, а таксама ў громкіх (і часта – сфальсіфікаваных) выкрыццях цёмных плямаў нядаўняга мінулага» [9]. 
Такім чынам, мы высвятлілі, што ў гістарычным дыскурсе акрамя рэчаісных фактаў ёсць нейкае напластаванне, што выклікае скепсіс у стаўленні да гісторыі. Адсюль вынікае важная роля гістарычнай журналістыкі. Паспрабуем даць яе азначэнне. У працы «Российская историческая журналистика» адзначаецца, што «у шырокім сэнсе гістарычную журналістыку складаюць усе публікацыі перыёдыкі і матэрыялы аўдыёвізуальных СМІ, якія асвятляюць пытанні гістарычнага развіцця, краін, народаў, розных галінаў дзейнасці чалавека. У больш вузкім сэнсе да гістарычнай журналістыкі можна аднесці спецыялізаваную галіновую групу СМІ, што канцэнтруюць сваю ўвагу на распрацоўцы гістарычнай тэматыкі і фармальна заяўляюць прыярытэт  гістарычнай тэмы як спецыфічную галіну свайго актуальнага фармату» [13]. Для нашага даследавання больш падыходзіць першае азначэнне: у Беларусі зусім мала СМІ, якія заяўляюць гістарычную тэму як асноўную ў сваім фармаце. 
Расійскія даследчыкі мяркуюць, што руская гістарычная журналістыка бярэ свае вытокі ў XVIII стагоддзі. Вызначыць дакладныя межы нараджэння беларускай гістарычнай журналістыкі складана, але не будзе памылкай, калі мы скажам, што яе станаўленне пачалося ў другой палове XIX стагоддзя. Як ужо было згадана ва ўводзінах, у той час прадстаўнікі дробнай беларускай шляхты і інтэлігенцыі пачалі цікавіцца сваім мінулым і ўсведамляць сябе як асобны народ. У гэтай сувязі нельга не згадаць постаць вядомага журналіста Адама Кіркора, які рэдагаваў некалькі газет і часопісаў, у тым ліку старэйшую газету Літвы «Віленскі веснік». Кіркор часта звяртаўся да гісторыі і фальклору беларускага народу і выдаў некалькі кніг. У 1854 годзе ў Вільні ім была выдадзена кніга «Черты из истории жизни литовского народа», якая з’яўляецца гістарычным летапісам і зборнікам фальклору беларускага народу. 
Праз восем гадоў свет пабачылі першыя нумары «Мужыцкай праўды» пад рэдакцыяй Літоўскага правінцыйнага камітэту польскага паўстання на чале з Кастусём Каліноўскі. У сваіх матэрыялах Каліноўскі часта звяртаецца да гісторыі беларускіх зямель. Падзеі часоў падзелаў Рэчы Паспалітай і паўстання Касцюшкі ў газеце апісваліся так: «Но калі Маскаль з Немцам хітрасцею нас падбіў і пайшоў ронд маскоўскі, так і ўсё зрабілася па-чартоўску. Стаў зараз маскаль свой ронд уводзіць у нашым краю і кажа: "Мужык, давай рэкрута, мужык, давай падаткі, да і паншчыну яшчэ служы альбо плаці аброк у казну!" Так якая ж тут ужэ справядлівасць, калі ўсенька, што цяжка, зваляюць на мужыка, калі з яго дзяруць астатню шкуру, б’юць і плакаць не даюць! Ачунялі то былі мужыкі, угледзелі, што кепска, дай давай бунтаваціся пад Касьцюшкаю, а Касьцюшка то кажа: "Калі мужыкі хочуць ужэ самі бараніці сваю зямлю, так няхай жа не служаць паншчыны дый не плацяць у казну аброку за зямлю". От гэта так справядлівасць!» [5].
2 красавіка 1886 года выйшаў першы нумар грамадска-літаратурнай газеты «Минский листок». Доктар гістарычных навук А. Г. Слука лічыць, што  «“Минский листок” адлюстроўваў новы этап нацыянальна-вызваленчага руху на Беларусі праз паглыблены аналіз эканоміка-палітычнага і маральна-этычнага стану грамадства» [8, с. 69]. На яго старонках друкаваліся гістарычныя, філасофскія, грамадска-палітычныя артыкулы, нарысы па геаграфіі, этнаграфіі, фальклоры, навуковыя працы беларускіх вучоных. У 1886 годзе супрацоўнікі рэдакцыі падрыхтавалі і надрукавалі чатыры кнігі «Календаря Северо-Западного края» (1886–1893 гг.), у якіх былі сабраны літаратурныя творы, фальклорныя матэрыялы, а таксама навуковыя даследаванні. На старонках газеты друкаваліся працы гісторыка М. Доўнара-Запольскага, акадэміка Я. Карскага, паэтычныя творы Я. Лучыны, К.  Каганца, публіцыстаў Д. Бохана, Е. Южнага і іншых беларускіх аўтараў [8, c. 69]. 
Нельга абмінуць увагай і «Нашу Ніву». Газета выдавалася трохі пазней (1906-1915 гады), але паўплывала на станаўленне беларускіх гістарычных канцэпцый значна больш за папярэднікаў. Паводле меркавання А. Г. Слукі ў яе «шматлікіх навукова-тэарэтычных і публіцыстычных артыкулах быў сфармуляваны гістарычна-аб’ектыўны закон сумеснага, братэрскага жыцця беларускага, польскага, рускага і ўкраінскага народаў, прыведзена мноства яркіх прыкладаў узаемнага абагачэння культур, змагання супраць агульных ворагаў [8, c. 82]. «Наша ніва», грунтуючыся на дэмакратычных асновах, укараніла ў грамадскай думцы веру ў гістарычную неабходнасць сяброўства трох брацкіх славянскіх народаў. Таксама паслядоўна газета аналізавала каланізатарскую палітыку царскага ўрада і польскай кароны, шкодны працэс русіфікацыі і паланізацыі, а таксама канфлікт праваслаўнай і каталіцкай царквы на Беларусі». Варта адзначыць, што газета надрукавала «Кароткую гісторыю Беларусі» В. Ластоўскага, працы многіх папярэднікаў і асабліва грунтоўныя гістарычныя даследаванні акадэміка Я. Карскага, якія былі першай спробай выкласці гісторыю нашай краіны ў поўным аб’ёме [8, c. 82]. 
Гісторыя «Нашай Нівы» cкончылася ў 1915 годзе, калі Вільня, дзе выдавалася газета апынулася пад кантролем кайзераўскіх войск. Гэтую падзею можна лічыць мяжой перыяду станаўлення беларускай гістарычнай журналістыкі. 
Што тычыцца сучаснага стану гістарычнай журналістыкі, то, аналізуючы расійскую рэгіянальную перыёдыку, даследчык С. Бялкоўскі прыйшоў да высновы, што «у рэгіянальным гістарычным дыскурсе мала фігуруе публіцыстыка. Аўтары рэдка ўвязваюць гісторыю і палітыку, амаль ніхто не перасэнсоўвае гісторыю і не дае сваіх ацэнак. У прыватнасці, адсутнічаюць калонкі на гістарычную тэму папулярныя ў федэральнай прэсе» [2]. Такая ацэнка расійскага даследчыка апынулася трапнай і ў дачыненні да гістарычнай тэматыкі ў беларускай інтэрнэт-журналістыцы (гэты тэзіс будзе адлюстраваны ў практычнай частцы).
Бялкоўскі мяркуе, што існуюць два падыходы да рэалізацыі гісторыка-краязнаўчага матэрыялу:
· якасны кантэнт, які выклікае інтарэс у аўдыторыі і спрабуе данесці да яе карысную інфармацыю;
· непасрэдна запаўненне вольнага месца і разраджэнне агульнай структуры выдання [2].
Такім чынам, будзе справядліва лічыць, што ў выбары фактаў і тэмаў для гістарычнай журналістыкі, як і ў другіх галінах журналісцкай працы галоўную ролю граюць сацыяльныя патрэбы і інтарэсы аўдыторыі. Кандыдат філалагічных навук А. А. Градзюшка мяркуе, што «задача журналістыкі заключаецца ўжо не ў тым, каб інфармаваць масы людзей, а ў прыцягненні і ўтрыманні лаяльнай аўдыторыі. Важна будаваць супольнасць, аб’ядноўваць вакол сябе людзей, якія выдаткуюць уласны час на тое ці іншае медыя. Кам’юніці-медыя запаўняюць нішу, недастакова занятую традыцыйнымі СМІ. Менавіта таму асноўная барацьба вядзецца за давер аўдыторыі. Рэдакцыі фармуюць вакол сябе або супрацоўнічаюць з ужо створанамі мясцовымі суполкамі. Данесці кантэнт па правільных каналах правільнай аўдыторыі – найбольш важная задача СМІ» [3, с. 13]. 
Гэтая задача і абумовіла накіраванасць гістарычнага кантэнту ў беларускіх інтэрнэт-СМІ. У пераважнай большасці матэрыялы накіраваны на асвятленне падзей напярэдадні важных гістарычных дат (Дзень Перамогі, Дзень Незалежнасці, Грунвальдская бітва, Дзень Волі).
1.2 [bookmark: _Toc39573748]Тэндэнцыі асвятлення беларускімі СМІ падзей Другой сусветнай вайны
Беларускія СМІ надзяляюць шмат увагі падзеям Другой сусветнай вайны. Растлумачыць гэта проста: свет ніколі не ведаў такога буйнога ваеннага канфлікту. Падчас яго былі разбураны ці спалены 209 беларускіх гарадоў і райцэнтраў, 9200 беларускіх вёсак. Загінула прыкладна 2,5 мільёны жыхароў Беларусі [11]. 
Доктар філалагічных навук Т. У. Падаляк лічыць, што «Вялікая Айчынная вайна, якая для беларускага народа стала маштабнай нацыянальнай катастрофай, якраз адна з такіх падзей, экзістэнцыяльных «памежных сітуацый», калі з усёй непазбежнасцю паўстала пытанне маральнага, аксіялагічнага выбару – не выключна асобаснага, а сацыяльнага, агульнанацыянальнага. Вайна аб’ектывізавала праблему выкліку і адказу. Згодна з канцэпцыяй брытанскага гісторыка і філосафа А. Тойнбі, «закон выкліку і адказу» – заканамернасць, якая вызначае развіццё цывілізацыі: гістарычная сітуацыя ставіць перад грамадствам праблему («выклік») і далейшы яго лёс вызначаецца выбарам варыянта рашэння («адказам»). Пры гэтым адэкватны адказ не толькі вырашае праблему, але і выводзіць соцыум на новы ўзровень развіцця. Вялікая Айчынная вайна з’явілася для Беларусі стратэгічным аксіялагічным выклікам, які ставіў пад сумненне само існаванне нацыі.
На мяжы ХХ і ХХІ ст. вылучылася надзвычай важная праблема, якая мае статус фундаментальнага гістарычнага выкліку, – праблема адносін да Вялікай Айчыннай вайны. Існуе багатая літаратура аб вайне, створаная ў самых розных жанрах (гістарычныя даследаванні, мемуарыстыка, публіцыстыка, белетрыстыка і г. д.) і з самых розных светапоглядных пазіцый. Гэта сапраўднае поле рэальнай інфармацыйнай, ідэалагічнай барацьбы (і нават вайны). Актывізаваліся «перапісчыкі» гісторыі, якія навязваюць розныя версіі, інтэрпрэтацыі і фальсіфікацыі фактаў і падзей з мэтай перагледзець вынікі Другой сусветнай вайны, апраўдаць агрэсараў і ваенных злачынцаў» [. 
Такім чынам, Т. У. Падаляк робіць выснову, што на парадак дня выносіцца праблема сацыяльнай адказнасці журналістаў за тое, як успрымаецца вайна і наколькі адэкватна яна асвятляецца (і як павінна асвятляцца) у масмедыя. Асабліва актуалізуецца роля дакументалізму ў ходзе публіцыстычнай распрацоўкі фактаў і падзей, якія з’яўляюцца прадметам гістарычных дыскусій, медыйных абмеркаванняў, палітычных дыспутаў і маюць як гістарычную, так і сучасную значнасць. Маральную адказнасць СМІ можна разглядаць у двух аспектах: папершае, захаванне памяці аб вайне як сэнсавызначальнай падзеі для нацыянальнага лёсу; па-другое, як адказнасць за дакладнасць асвятлення і адлюстравання ваеннай тэматыкі – каб пазбегнуць інтэрпрэтацыйных наслаенняў і тэндэнцыйнасці, падтасовак і фальсіфікацый ва ўгоду палітычным ці ідэалагічным устаноўкам, сацыяльнай кан’юнктуры [7, c. 77].
Т. У. Падаляк мяркуе, што вайна і дагэтуль выклікае такую ўвагу журналістаў, бо яна «актуалізавала праблему агульначалавечых каштоўнасцей, якія валодаюць значнасцю для ўсяго чалавечага грамадства як суб’екта гістарычнага развіцця, і яшчэ раз засведчыла: галоўнай каштоўнасцю з’яўляецца жыццё чалавека».
Разам з тым Таццяна Уладзімірўна адзначае: зараз людзі спрабуюць пераэсансаваць гісторыю гэтай вайны. Даследчыца лічыць, што стаўка робіцца на некалькі пунктаў:
· рэабілітацыю і апраўданне калабарацыi; дэгераізацыю партызанскага руху і самых адметных падзей беларускай гісторыі;
·  сцвярджэннi, што акупацыйная сітуацыя ў Беларусi была грамадзянскай вайной; раздуванне асобных прыватных фактаў пры замоўчванні або недакладнай падачы ключавых падзей;
·  ілюзіі ў адносінах вырашэння «беларускага пытання», аднаўлення нацыянальнай ідэнтычнасці пад патранажам гітлераўскай Германіі; тэндэнцыйна i адлакiравана пададзеную «беларушчыну» часоў акупацыi;
·  узвелiчэнне асобных нацысцкiх ваеначальнiкаў;
·  міфы аб прэвентыўнай вайне, «савецкай ваеннай пагрозе» ў 1941 г.; памылкi палiтыкаў i ваенных стратэгаў;
·  тэзіс аб вырашальнай ролі хаўруснікаў у разгроме гітлераўскай Германіі;
· бяздумны падзел подзвiгаў, здзейсненых у гады вайны, па нацыянальнай прыкмеце;
·  спробы ідэалагічна прыраўняць нацызм і камунізм i г. д [7, c. 80]
Працэс змены вектараў у поглядах на Другую сусветную пачаўся на мяжы знікнення СССР і станаўлення незалежнай Беларусі. З кардынальна новымi ацэнкамi вайны 26 чэрвеня 1992 г. у штотыднёвiку «Лiтаратура i мастацтва» выступiў В. Акудовiч. У артыкуле «Вялiкая Айчынная цi Другая сусветная?» ён абвясцiў, што для Беларусi вайна 1941–1945 гг. не была Вялiкай Айчыннай, i растлумачыў гэта няздольнасцю беларусаў да ваеннай барацьбы нават за сваю родную зямлю: «Асабiста я схiльны лiчыць, што iдэя змагання з акупантамi не беларускага паходжання. Як на маё разуменне, дык у праекцыi на беларусаў яна не мае гiстарычна пацверджанага генезiсу» [7, с. 81]. 
Шматлікія i неадназначныя водгукі мела кнiга польскага даследчыка Ю. Туронка «Беларусь пад нямецкай акупацыяй», якая ўтрымлiвае не толькi новыя факты, але i новыя iнтэрпрэтацыi вядомых падзей, нечаканыя вывады i абагульненнi. Аналiзуючы гэту кнiгу ў штотыднёвiку «Лiтаратура i мастацтва» 14 студзеня 1994 г., М. Вiж сцвярджае: «Другая сусветная вайна для беларусаў яшчэ застаецца невядомай вайной!» [7, c. 81]. 
Такім чынам, ў ходзе курсавой працы будзе цікава вызначыць вектар стаўлення беларускіх інтэрнэт-СМІ да падзей Другой сусветнай вайны. 
1.3 [bookmark: _Toc39573749]Азначэнне жанру. Асноўныя жанры журналістыкі
Цікава паназіраць за жанравай спецыфікай гістарычных матэрыялаў. Калі звярнуцца да навуковых крыніц, часцей за ўсё даецца наступнае азначэнне слова жанр: агульнае паняцце, якое адлюстроўвае найбольш істотныя ўласцівасці і сувязі з’яў мастацкага свету, сукупнасць фармальных і зместавых асаблівасцей твору.
Добра, але што ж такое жанр у журналістыцы?  Вядомы расійскі журналіст Аляксандр Калеснічэнка лічыць, што жанр – гэта устойлівая форма твору. Наяўнасць жанраў дазваляе журналісту карыстацца гатовымі шаблонамі і матрыцамі для падачы інфармацыі, а не ствараць новую форму для кожнага матэрыялу [6, c. 8]. 
Традыцыйнай лічыцца класіфікацыя жанраў Цяртычнага, які падзяляе іх на інфармацыйныя, аналітычныя і мастацка-публіцыстычныя [10]. 
Цяртычны адносіць да інфармацыйных жанраў, нататку, карэспандэнцыю, справаздачу і інтэрв’ю і г.д.. Да аналітычных жанраў Цяртычны адносіць артыкул, агляд, адкрыты ліст, эсэ і рэцэнзію і іншыя. Існуе і трэцяя група – мастацка-публіцыстычныя жанры: нарыс, фельетон, памфлет, пародыя, сатырычны каментар, побытавая гісторыя, эпітафія і інш. 
Паводле Цяртычнага прадметам партрэтнага нарысу «з’яўляецца асоба. Сутнасць публікацый дадзенага тыпу заключаецца ў тым, каб даць аўдыторыі пэўнае ўяўленне пра героя выступу. Вырашыючы гэтую задачу, журналіст, як правіла, у першую чаргу імкнецца раскрыць галоўнае – паказаць, якім каштоўнасцям служыць гэты герой, у чым бачыць сэнс свайго існавання. Бо гэта з’яўляецца выключна важным момантам у жыцці кожнага чалавека».  
Што тычыцца эпітафіі, Цяртычны лічыць, што яна, як і некралог, «прысвятляецца асобе памерлага чалавека. Але ў адрозненне ад некралогу, у якім дамінуе інфармацыйны пачатак, то бок паведамленне канкрэтных дадзеных з біяграфіі нябожчыка, звестак аб прычыне яго смерці, месцы і часе пахавання, эпітафія выступае як напамінак аб вартасцях памерлага чалавека, прадстаўленых у іх сацыяльным аспецке [10].
Навіна – інфармаванне аб падзеі, пачынаючы ад найбольш важнага і сканчаючы найменш важным («прынцып перагорнутай піраміды») [6, c.10]. Нататка паводле Цяртычнага – матэрыял «невялікіх памераў», які адрозніваецца сціслым пераказам выніку нейкага вывучэння, сігналам пра існаванне нейкай з’явы ці праблемы. Прычым гэтая інфармацыя павінна выступаць для аўдыторыі ў якасці навіны, то бок змяшчаць у сабе інфармацыю, дагэтуль не вядомую чытачу [10]. 
 
   Карэспандэнцыя – жанр журналістыкі, прадметам якога выступае канкрэртная сацыяльная сітуацыя, абмежаваная месцам і часам. Прынцыповая задача яе аўтара на падставе фактаў, што маюць дакладны адрас, выявіць тэндэнцыі іх развіцця [10]. Карэспандэнцыя бывае інфармацыйнай і аналітычнай. Калі ў першай журналіст проста паведамляе параметры з’явы, у другой ён яшчэ і аналізуе іх [10]. 
          Рэпартаж – гэта апавяданне відавочцы, якая дае магчымасць убачыць і перажыць падзею ці адчуць сябе у нейкай пэўнай серадзе [6, с 71]. Існуе некалькі відаў гэтага жанру:
1. падзейны рэпартаж (падзея паказваецца з нечаканага і недаступнага чытачу боку);
2. рэпартаж «пасля падзеі» (журналіст прыязджае на месца падзеі ўжо пасля яе актыўнай фазы);
3. рэпартаж-навіна (збор інфармацыі, як пры звычайным рэпартажы, але тут акцэнт робіцца на тым, што адбылося, а не на тым, як гэта было);
4. каментарны рэпартаж (паказ падзей у тэксце чаргуецца з ацэнкамі журналіста);
5. рэпартаж пра псеўдападзею (рэпартаж з падзеі, калі паводзіны яе удзельнікаў прадугледжаны рэгламентам). 
Важнае месца ў сістэме аналітычных жанраў займае каментар. Згодна з азначэннем Калеснічэнкі гэта жанр, які патрэбен для тлумачэння і ацэнкі падзей. Яго можна лічыць дадатковым у дачыненні да навін, рэпартажаў і трэндавых артыкулаў, таму што фармат гэтых жанраў увабірае ў сабе далёка не ўсю інфармацыю, цікавую аўдыторыі [6, c. 182]. 
У наш час у комплексе асноўных журналісцкіх формаў каментар займае сваё важнае месца. З яго дапамогай аўтар выяўляе дачыненне да актуальных падзей, фармулюе з імі заданні і праблемы ў форме сціснутага аналізу недахопаў ці дасягненняў,  а таксама выяўляе іх ацэнку, прагноз развіцця і г.д. Каментар адрозніваецца ад інфармацыйных жанраў менавіта наяўнасцю аналізу. Ад артыкула, агляду і іншых аналітычных жанраў каментар адрозніваецца тым, што ў ім звычайна аналізуецца нейкая з’ява, ужо вядомая аўдыторыі, і ў гэтым аналізе пераважаюць адносіны да прадмета адлюстравання.
    А. В. Калеснічэнка вылучае два віды каментара: тлумачальны, ці ацэначны. Тлумачальны адказвае на адно з чатырох пытанняў:
1. Чаму нешта адбываецца?
2. Навошта хтосьці штосьці зрабіў?
3. Як нешта адбывалася?
4. Як звязана тое, што адбылося, з іншымі сферамі жыцця?   
У ацэначным каментары аўтар хваліць ці крытыкуе нейкую падзею, якая з’яўляецца спрэчнай. Ёсць тры шкалы ацэнак:
1. добра ці дрэнна (этыка);
2. прыгожа або жудасна (эстэтыка);
3. карысна ці непатрэбна (практыка) [6, c 185].

Артыкул, на думку Цяртычнага, з’яўляецца галоўным жанрам у аналітычнай журналістыцы. Па ім разумеюць публікацыі, што аналізуюць нейкія сітуацыі, працэсы, з’явы і ляжачыя ў іх падмурку заканамерныя сувязі з мэтай вызначэння іх палітычнай, эканамічнай і іншай значнасці і высвятлення таго, якія пазіцыі заняць, як сябе паводзіць, каб падтрымаць ці ўхіліць такую сітуацыю, працэс, з’яву [10]. 
Высновы па главе I.
1. У сучасным гістарычным дыскурсе канкрэтныя факты часта аказваюцца пад напластаваннем-інтэрпрытацыяй. 
2. Часам узнікнення беларускай гістарычнай журналістыкі можна лічыць другую палову XIX cтагоддзя, а заканчэння перыяду яе станаўлення – 1915 год. 
3. Галоўнай задачай гістарычнай інтэрнэт-журналістыкі з’яўляецца задавальнення патрэб чытача з мэтай прыцягнення яго на сваю платформу. Гэта і вызначае тэмы гістарычных матэрыялаў. 
4. У беларускай гістарычнай журналістыцы няма адназначнага падыходу да падзей Другой сусветнай вайны. Гэта абумоўлена інфармацыйным голадам і жаданнем знайсці «новую праўду» пасля некалькіх дзецяігоддзяў закрытых архіваў і моцнай савецкай прапаганды. 

Выдавецкі дом «Беларусь сегодня» – галоўны медыяхолдынг Беларусі. Ён аб’ядноўвае некалькі друкаваных і электронных СМІ, у тым ліку сайт Sb.by. Гэтае першае сеткавае выданне, зарэгістраванае ў нашай краіне, якое часта ўваходзіць у рэйтынгі найбольш наведвальных беларускіх інтэрнэт-СМІ. Газета «СБ. Беларусь сегодня» заўжды ўважліва ставіліся да падзей беларускай гісторыі. Гэтая ўласцівасць перайшла і на вэб-пляцоўку. 
Заходзячы на галоўную старонку Sb.by, чытач лёгка ўбачыць надпіс «75 лет Победы». Як няцяжка здагацца, ў гэтым праекце публікуюцца матэрыялы пра Другую сусветную вайну. Часцей за ўсё журналісты Sb.by імкнуцца паказаць гэты канфлікт праз гісторыі канкрэтных людзей. Сярод такіх матэрыялаў можна згадаць тэксты «Партизанская легенда Антон Сипко», «Ветеран ВОВ Михаил Хмелевский — о начале войны, жизни в оккупации и Дне Победы», «12-летний ушачский разведчик-партизан Федор Мощев воевал вместе с отцом».  Таксама ў праекце існуе рубрыка «Партизаны Беларуси», у якой распавядаюцца гісторыі людзей, што маюць дачыненне да партызанскага руху на тэрыторыі Беларусі. 
Часам аўтары праекту бяруць інтэрв’ю ў жывых удзельнікаў вайны: «Ветеран ВОВ Михаил Хмелевский — о начале войны, жизни в оккупации и Дне Победы», «Ветеран Олег Плиндов — об удаче, трижды сберегшей его на фронте, о папе — герое революции и встречах с классиками литературы», «Ветеран Иван Синельщиков — о дровах для блокадного города, шифрах азбуки Морзе и триумфе Дня Победы». Відавочна, што журналісты Sb.by не спрабуюць займацца аналізам тагачасных падзей. Яны імкнуцца паказаць увесь жах вайны і гераізм народа-пераможцы праз гісторыі герояў-беларусаў. 
Праект «75 лет Победы» бярэ пачатак яшчэ ў лютым 2020-га. Спачатку ў гэтай галіне нерэгулярна публікавалі навіны, звязаныя з гэтым святам. Але, пачынаючы з красавіка, у гэтай галіне з’яўляецца некалькі матэрыялаў на дзень. Аўтары Sb.by, як ужо напісана вышэй, яны спрабуюць не знайсці «новую праўду» і абмеркаваць міфы і чуткі, а паказаць, што галоўнай каштоўнасцю жыцця з’яўляецца чалавек.
Але гісторыя не абмяжоўваецца адной толькі Другой сусветнай. На Sb.by яна відавочна на першым плане. Матэрыялы гістарычнай тэматыкі можна знайсці ў раздзеле «Культура». Там больш увагі надаецца архітэктуры і цікавым месцам: «Полесье рискует потерять одну из своих жемчужин – дворец Горватов в Наровле», «В поисках утраченного. Друя на старинных открытках и фотографиях». Таксама сайт імкнецца распавядаць нешта новае аб беларускіх дзеячах культуры, які зрабілі значны ўнёсак у нашу гісторыю: «Владимир Корш-Саблин - один из основателей белорусского кино», «Шарж на классика: неожиданный, шутливый и ироничный Якуб Колас».
Тым не менш нельга адмаўляць разгромную перавагу матэрыялаў пра Другую сусветную вайну ў гістарычнай галіне праекту. За красавік на сайце Sb.by было размешчана 70 матэрыялаў, што датычыліся гістарычнай тэматыкі. 88% з іх прысвечаны Другой сусветнай. Таксама на галоўнай старонцы сайту ёсць галіна з відэа – усе ролікі ў ёй прысвечаны ваеннай тэме.	Comment by Пользователь Windows: а
У гэтых відэа распавядаецца пра мемарыяльныя комплексы на тэрыторыі Беларусі. Відэаадзел холдынгу абраў добрую форму для падачы інфармацыі: відэшэраг кадраў, на якіх на некалькі секунд з’яўляюцца два-тры радкі тэксту. Музыкальнае аздабленне падабрана адмыслова, каб уздзейнічаць на гледача, прымусіць яго задумацца аб шматлікіх ахвярах той вайны. Відэа зняты прафесійна: з некалькіх камер і пры выкарыстанні дронаў. Але папулярнасці яны не набылі і збіраюць не больш за 150 праглядаў. 
     У публікацыях на гістарычную тэматыку Sb.by часта звяртаецца да мастацка-публіцыстычных жанраў. 45% з 70 матэрыялаў за красавік 2020-га прыйшліся на партрэтныя нарысы і эпітафіі. У сучаснай журналістыцы, дзе найбольшую важнасцсь набываюць дынаміка і інфармацыя, аўтары ўсё больш звяртаюцца да інфармацыйных жанраў. Каб растлумачыць даволі моцную ўвагу да партрэтных нарысаў і эпітафій звернемся да іх азначэнняў. 
Эпітафіі і партрэтныя нарысы – трапныя інструменты для сайту Sb.by, які надае шмат увагі ветэранам Другой сусветнай вайны. Журналісты распавядаюць пра жывых і памерлых герояў – адсюль і высокі адсотак гэтых жанраў. Таксама можна ўбачыць некалькі эпітафій, прысвечаных выбітным беларускім дзечам: «Владимир Корш-Саблин - один из основателей белорусского кино», «Шарж на классика: неожиданный, шутливый и ироничный Якуб Колас». 
Пры асвятленні гістарычнай тэматыкі аўтары Sb.by ледзь часцей звяртаюцца да інфармацыйных жанраў. Нататка, інфармацыйная карэспандэнцыя і навіна складаюць 48% красавіцкіх тэкстаў пра гісторыю і гістарычную памяць. 
Навіны і нататкі на сайце Sb.by часта кранаюць тэму гістарычнай памяці. Гэта як сацыяльнае забеспячэнне ветэранаў і іх узнагароды («Выплаты ко Дню Победы в Могилевской области получат 2505 человек», «В Совете Республики рассмотрели 14 вопросов»), так і захаванне памяці аб падзеях ваенных часоў («В Гродненской области завершен областной этап республиканской акции «Во славу общей Победы!», «Областной этап акции «Во славу общей Победы!» прошел в Могилевской области»). Колькасць такіх матэрыялаў падцвярджае, што дзяржава клапоціцца аб ветэранах і надае вялікае значэнне памяці аб іх подзвігах. 
 
 Інфармацыйная карэспандэнцыя таксама дапамагае аўтарам Sb.by у асвятленні ваенных падзей. Да іх можна аднесці матэрыялы з рубрыкі «О героях былых времен. Хроника событий последних месяцев войны». Там на падставе дакладна вядомых фактаў («16 апреля. Началась Берлинская стратегическая наступательная операция войск 1-го, 2-го Белорусских и 1-го Украинского фронтов по окончательному разгрому войск фашистской Германии») паказваюцца тэндэнцыі іх развіцця («В ходе операции советские войска прорвали рубеж обороны противника к Одеру и Нейсе, окружили берлинскую группировку и к 5 мая завершили ее разгром»).
Рэпартаж не самы папулярны жанр у аўтараў Sb.by пры асвятленні гістарычнай тэматыкі. Але часам ім карыстаюцца, каб паказаць нейкія праблемы, звязаныя з гістарычнымі помнікамі. Напрыклад, у рэпартажы «Полесье рискует потерять одну из своих жемчужин – дворец Горватов в Наровле» журналіст распавядае гісторыю палаца, паказвае яго цяперашні стан, бярэ каментары, падмацоўваючы ўсё гэта сваімі ўласнымі назіраннямі з месца знаходжання гэтай славутасці. 
Асвятляючы гістарычную тэматыку, аўтары Sb.by амаль не звяртаюцца да аналітычных жанраў. Ты не менш сярод красавіцкіх матэрыялаў можна знайсці два цікавыя каментары. У матэрыяле «Неприятный спутник человечества», доктар гістарычных навук Вадзім Гагін даволі цікава параўнаў цяперашнюю сітуацыю з пандэміяй каронавірусу з эпідэміямі, якія мелі месца ў гістарычным мінулым. «И все же общего во вспыхнувших пандемиях действительно немало, – лічыць аўтар. – Что любопытно, все они сопровождались многочисленными попутными бедствиями. Например, изменением климата. Та же Юстинианова чума совпала с самым резким похолоданием за многие сотни лет. «Черной смерти» предшествовало наступление Малого ледникового периода, когда снег стал выпадать даже в солнечном Средиземноморье. Затем разразился Великий голод — прямое следствие аномальных осадков». Напрыканцы тэксту Гігін знаходзіць адваротны бок пандэміі: «Новое испытание заставляет нас вспомнить о человечности, которая часто затирается в череде серых монотонных будней».

Куды больш пытанняў выклікае каментар Андрэя Мукавозчыка «Объективно: за последние три тысячи лет на человечество в целом сильнее всего повлияли Иисус Христос и Владимир Ильич Ленин». Нягледзячы на загаловак, аб’ектыўнасць у матэрыяле знайсці складана. Намаганні аўтара хутчэй накіраваны на барацьбу з ідэйным апанентам. Ён разбівае яго выказванні на цытаты, але сам не заўжды прытрымліваецца цвёрдай гістарычнай глебы. Выклікае пытанне меркаванне: «Ведь свою неправду мартиновичи пишут при свете лампочек Ильича. Выучившись азбуке в системе всенародного образования, с нуля созданную еще при Ленине». У апошнія гады напярэдадні Першай сусветнай вайны ў Расійскай імперыі праводзіліся рэформы ў адукацыйнай сферы. У 1914 годзе на тэрыторыі пяці беларускіх губерній дзейнічала 5 настаўніцкіх семінарый, 5 настаўніцкіх інстытутаў 7,5 тысяч пачатковых школ, 119 няпоўных сярэдніх і 71 сярэдняя. У 1910 годзе магчымасць пайсці ў школу мелі 59% гарадскіх і 75,3% вясковых дзяцей []. Вядома, лічбы вельмі далёкія ад ідэальных, але ці можна казаць пра сістэму адукацыі, створаную з нуля? Выклікаюць пытанні і словы «Да, и проживая в независимом государстве, начало которому, если брать современную историю, положил именно Владимир Ильич Ленин. Хотя бы своим «правом наций на самоопределение», не говоря уж о практических шагах». Так, Ленін судзейнічаў стварэнню БССР, хаця спачатку ён негатыўна ставіўся да беларускай рэспублікі ў складзе савецкай дзяржавы. Але наўмысна ці не аўтар забывае, што ў снежні 1917 года бальшавікі ў Мінску разагналі I Усебеларускі з’езд, які паставіў мэту стварэння беларускай аўтаноміі ў складзе Расіі, а праз тры гады Чырвоная Армія падавіла Слуцкае паўстанне, накіраванае на атрыманне Беларуссю незалежнасці. Такі падыход хутчэй нагадвае эмацыйную прапаганду. 

Выдавецкі дом «Звязда» – яшчэ адзін беларускі медыяхолдынг. Ён аб’ядноўвае некалькі галоўных культуралагічных СМІ нашай краіны. Іх матэрыялы публікаюцца на сайце Zviazda.by. Паколькі гісторыя мае прамое дачыненне да культуры, можна разлічваць на пашану да яе. 
Як і на Sb.by, тут ёсць раздзел, прысвечаны Другой сусветнай вайне. Назва не самая арыгінальная – «75-годдзе Вялікай Перамогі». Асноўная задача аўтараў сайту ў гэтай галіне – захаванне гістарычнай памяці. Тут пераважаюць матэрыялы пра помнікі і мемарыялы: «Шмат помнікаў ахвярам вайны стаіць у нашых лясах. Іх даглядаюць мясцовыя жыхары, леснікі, сельвыканкамы», «Сёлета вясковыя актывісты Нісімкавіч заклалі Алею памяці ў гонар 75-годдзя Вялікай Перамогі», «Якую памяць захоўваюць мемарыялы ўрочышчаў Парахаўня і Шавулічы», «Вёска-мемарыял. За пару гадоў у Зарэччы стварылі памятны комплекс у гонар землякоў — удзельнікаў вайны».
У адрозненне ад калегаў з Sb.by аўтары гэтага праекту рэдка факусуюцца на канкрэтных людзях. Але такія матэрыялы ўсё ж такі сустракаюцца. У тэксце «Ланцужок гонару: нам ёсць што перадаць нашчадкам», распавядаецца пра две сям’і, якія мелі шмат прадстаўнікоў-жаўнераў ці –партызанаў. А матэрыял «Дарогамі Славы. «Ой, бярозы ды сосны, партызанскiя сёстры...»» паказвае гісторыі двух леснікоў, якія прайшлі вайну.
Кожны матэрыял на гэтую тэму прасякнуты адной агульнай думка: вайну нельга забываць. Калі на Sb.by часта сустракаюцца матэрыялы пра ход Другой сусветнай, нейкія подзвігі партызан і жаўнераў, то тут увага звяртаецца на трагізм канфлікту і лёс чалавека ў ім. Аўтар матэрыялу «Вайна і палон, гісторыя і памяць. Экс-дэпутат Вярхоўнага Савета БССР Юрый Папоў ужо больш за 20 гадоў даследуе гэтыя тэмы» Леанід Лахманенка падкрэслівае, што такі падыход лепш за «ўра-патрыятызм»: «Мы больш прывыклі гаварыць пра масавы партызанскі рух, герояў падполля, аперацыю «Баграціён»... А палон раней, ды і сёння, — яшчэ недастакова даследаваная тэма. Больш за тое, лічыць Юрый Папоў, яна ў савецкай гістарыяграфіі, ды і публіцыстыцы, была ў пэўным сэнсе табуіравана і не віталася. Доўгі час пра палон не вельмі любілі казаць па зразумелых і агульнавядомых прычынах». А ў тэксце «Аповед пра Халакост – гэты пасыл будучым пакаленням» Алена Дзядзюля піша, што «Памяць аб Халакосце — шлях да талерантнасці і паразумення ў сучасным свеце. І таму яна такая важная ў выхаванні маладога пакалення».
Адмысловая старонка, прысвечаная вайне, з’явілася на сайце ў лютым 2020-га. У параўнанні з Sb.by матэрыялаў тут небагата: за тры месяцы ўсяго 21 тэкст на ваенную тэму. Нагадаем, што ў Sb.by толькі за красавік іх было 62. У «Звяздзе» помняць, што гісторыя не абмяжоўваецца адной толькі Другой сусветнай. Для іншых матэрыялаў на гістарычную тэматыку таксама існуе асобная галіна пад назвай «Гісторыя і этнаграфія». Знайсці яе можна, клікнуўшы на раздзел «Культура» ў шапцы сайту. У «Звяздзе» перш за ўсё робяць акцэнт на захаванні беларускіх гістарычных традыцыях. Яны апісваюцца ў матэрыялах «Што рабілі з чырвонымі яйкамі», «У Любанскім раёне пякуць хлеб па бабуліных рэцэптах». 
[bookmark: _Toc39517390][bookmark: _Toc39523446][bookmark: _Toc39567789][bookmark: _Toc39573753]«Часавая мяжа паміж старым і маладым Месяцам атрымала сярод беларусаў прасторавае найменне — межы. У народнай культуры ўсходніх славян месцы разрыву (мяжа, якая падзяляла поле, луг, сваю і чужую гаспадарку) надзяляліся негатыўнымі якасцямі, шкоднымі як для людзей, так і для жывёл. Нездарма казалі: «Не ляжы на мяжы, хваробу наклічаш». Аналагічнае стаўленне было сярод беларусаў і да таго часу, той нябачнай мяжы, калі Месяц «перанараджаўся», каб зноў з'явіцца на небе», – распавядаюць аўтары матэрыялу «Што можна і чаго нельга рабіць на межы?». Такія тэксты – цудоўны скарб для этнографаў і гісторыкаў. Магчыма, праз сто гадоў нашыя нашчадкі падзякуюць Zviazda.by за такую спадчыну. 
Уздымаеццца і тэма гістарычнага развіцця беларускай мовы. Так, у матэрыяле «Цаглiнка ў падмурку дзяржаўнасцi. Пра што раскажа гiстарычны слоўнiк?» апісваецца гісторыя стварэння і ўдасканальвання Гістарычнага слоўніка беларускай мовы. Тэкст «Дзе выў воўк Гедыміна?» прымушае задумацца аб захаванні археалагічнай спадчыны. 
Тэма Другой сусветнай мае перавагу і тут. У красавіку сайт апублікаваў 17 матэрыялаў на гісторыка-краязнаўчую тэматыку. Самай страшнай вайне за ўсю гісторыю чалавецвта прысвечаны 64% тэкстаў. Лічба хоць і вялікая, але ўсё ж такі куды менш, чым у Sb.by. Варта адзначыць і іншы акцэнт публікацый: акцэнт робіцца не на гераічным, а на страшным мінулым.
Большасць матэрыялаў належыць да інфармацыйных жанраў. Так навіны, нататкі, інфармацыйныія карэспандэнцыі і рэпартажы склалі 88,2% красавіцкіх тэкстаў на гістарычна-краязнаўчую тэматыку. Усяго 11,7% прыйшлося на эпітафіі. Іх было толькі две – прысвечаны героям вайны. Чаму так мала? Тут усё зноў тлумачыць спецыфіка стаўлення сайту да гістарычнай тэмы. Як было адзначана раней, Zviazda.by не ставіць сваёй мэтай расповед аб гераічным мінулым воінаў. Журналісты перш імкнуцца паказаць увесь боль вайны, таму патрэбы ў эпітафіях пра герояў проста няма. 
Затое 23,4% тэкстаў складаюць рэпартажы. Гэта тлумачыцца тым, што сайт часта паказвае помнікі і мемарыялы, а таксама месцы, дзе захаваліся ўнікальныя гістарычныя традыцыі. Да гэтага жанру звяртаюцца ў тэкстах: «У Любанскім раёне пякуць тэкст па бабуліных рацэптах», «Якую памяць захоўваюць мемарыялы ўрочышчаў Парахаўня і Шавулішчы» і інш. 
   Навіны і нататкі на Zviazda.by часта кранаюць тэму гістарычнай памяці.   Інфармацыйная карэспандэнцыя таксама дапамагае аўтарам сайту падтрымліваць гэтую тэму. Часам яны імкнуцца паказаць тэндэнцыі захавання гістарычнай памяці праз адзіночныя з’явы, выўляючы іх тэндэнцыі. Напрыклад, у матэрыяле «Шмат помнікаў ахвярам вайны стаіць у нашых лясах. Іх даглядаюць мясцовыя жыхары, леснікі, сельвыканкамы» аўтар паказвае асобныя мемарыялы (адзіночныя з’явы) і распавядае, што ёсць неабыякавыя людзі, якія іх даглядаюць (тэндэнцыя). 
  У асвятленні гістарычнай тэматыкі сайт Zviazda.by не звяртаецца да аналітычных жанраў. Ды і наогул прыходзіцца казаць аб малой колькасці жанраў і формаў, якія выкарыстоўваюць журналісты холдынгу ў інтэрнэце для захавання гістарычнай памяці.
[bookmark: _Toc39573754]2.3 Тэндэнцыі асвятлення гістарычнай тэматыкі сайтам TUT.BY
TUT.BY – галоўнае недзяржаўнае медыя Беларусі. Гэты сайт амаль заўсёды займае першае месца па надвельнасці сярод беларускіх інтэрнэт-СМІ. Яго штомесячная аўдыторыя перавышае мільён чытачоў. Позва дня дзяржаўных медыя вызначаецца не толькі патрэбамі аўдыторыі, але і палітыкай устаноўчай арганізацыі (у выпадку Sb.by гэта Адміністрацыя Прэзідэнта). Ці ўплывае форма ўласнасці на накіраванасць матэрыялаў гістарычнай тэматыкі?
На TUT.BY таксама няма адмысловай гістарычнай галіны. Матэрыялы гістарычнай тэматыкі публікуюцца ў раздзеле «Кругагляд». Усяго за красавік 2020-га было 35 такіх матэрыялаў. Рубрыкі напярэдадні Дня перамогі тут няма, але ў анонсе да некаторых тэкстаў ёсць надпіс «Великая отечественная». Другой сусветнай вайне прысвечана 25,7% гістарычных матэрыялаў. Лічба значна ніжэйшая за паказчыкі дзяржаўных інтэрнэт-СМІ, якія мы ўжо прааналізавалі. Апрача таго, у тэкстах пра Другую сусветную TUT.BY часта апісвае падзеі, непасрэдна не звязаныя з Беларуссю ці СССР: «”Играли в лагере в нацистов и евреев”. Как дети выживали в концлагерях», ««Разносила тайные радиограммы в школьном портфеле». Рассказываем о героине французского Сопротивления». Такіх матэрыялаў не было ў Sb.by ці Zviazda.by – у іх тэкстах на тэму Другой сусветнай гаворка заўжды ідзе пра Вялікую Айчынную вайну і беларусаў у ёй.
У пераважнай большасці матэрыялаў на ваенную тэму TUT.BY паказвае канфлікт праз лёсы канкрэтных людзей: ««Разносила тайные радиограммы в школьном портфеле». Рассказываем о героине французского Сопротивления», «Разносила тайные радиограммы в школьном портфеле». Рассказываем о героине французского Сопротивления. У гэтых тэкстах галоўную ролю грае не гераізм. Там паказаны звычайныя людзі, якія выжываюць наперакор вайне: «По статистике, под Сталинградом пехотинец оставался цел всего сутки. Комбат на передовой жил в среднем месяц, ротный — неделю, взводный — три дня, а рядовой — одно наступление. У артиллеристов арифметика мягче, сменилось 80 процентов, но в выжившие еще надо попасть. В 1943 году после ранения Бляхер вернется на фронт. С того времени батальон возглавляли до девяти командиров, до Берлина из них дошел лишь один. Ротация не знала конца: убит, ранен, убит…»
Цікава прачытаць матэрыял ««Без ленд-лиза у Красной Армии не было бы половины самолетов и половины танков». Как союзники помогли СССР». Т. У. Падаляк лічыць, што пасля распаду СССР актывізаваліся гісторыкі-«перапісчыкі», якія сярод іншага робяць стаўку на «тэзіс аб вырашальная ролі хаўруснікаў у перамозе над гітлераўскай Германіяй». Ці можна аднесці гэтае меркаванне да дадзенага матэрыялу? Аўтар тэксту сцвярджае: «В гипотетической схватке один на один между СССР и Германией, без помощи по ленд-лизу, равно как без отвлечения значительных сил люфтваффе и германского флота, а также более чем четверти сухопутных сил на борьбу против Британии и США, Сталин вряд ли смог бы победить Гитлера». Тым не менш журналіст застаецца аб’ектыўным і прызнае, што «ленд-лиз не был единственным условием победы. Требовались еще заводы, станки и рабочие, которые могли производить танки, самолеты и другое вооружение из сырья и материалов, поставленных союзниками. Требовалась многомиллионная Красная армия, которую можно было вооружить и бросить в бой. Требовалась огромная советская территория, которую немцы не могли оккупировать даже после уничтожения почти всех довоенных советских войск, и необъятные людские ресурсы. И требовался политический режим, не чувствительный ни к людским потерям, ни к военным поражениям, и способный заставить свой народ сражаться даже в казавшихся безнадежными условиях». Таксама аўтар тлумачыць, што «ленд-лиз ни в коем случае не был благотворительностью со стороны западных союзников. Помогая Сталину устоять против Гитлера, США и Британская империя сохраняли сотни тысяч жизней собственных солдат». Такім чынам, ніякакага узвелічэння ролі хаўруснікаў тут няма. Дачынення да TUT.BY вышэй згаданы тэзіс не мае. 
У красавіку шырокі рэзананс набыла тэма зносу помніка савецкаму маршалу Коневу ў Празе. TUT.BY адрэагаваў на гэтыя падзеі дзвюма навінамі: «В Праге демонтирован памятник советскому маршалу Коневу» і «В России возбудили уголовное дело за снос в Праге памятника маршалу Коневу». Аўтары навін аб’ектыўна ставяцца да асобы Конева. Прызнаючы заслугі і дасягненні маршала («во время Второй мировой войны Конев командовал 1-м Украинским фронтом, его войска участвовали в Пражской операции, в результате которой была разгромлена крупная немецкая группировка в Чехословакии»), яны не забываюць, што «в 1956-м Иван Конев командовал войсками, подавившими восстание в Венгрии, а в 1961 году был активным участником Берлинского кризиса, завершившегося возведением Берлинской стены. В 1968 году во время Пражской весны Конев уже не занимал руководящих постов в армии — однако, как утверждают чешские историки, он лично патронировал советскую военную разведку и участвовал в принятии решения о вводе войск Варшавского договора в Чехословакию».
Цікава паназіраць за аб’ектыўнасцю ў матэрыяле «Владимиру Ленину — 150. Чем он помог белорусам, чем помешал и как влияет на нашу современную жизнь». Менавіта тэзісы гэтага тэксту аспрэчваў у сваім каментары журналіст Sb.by Андрэй Мукавозчык. На думку аўтара матэрыялу Дзяніса Марціновіча, «Лидер большевиков являлся апологетом насилия, сделал его основой своей политики. <…> Действия Ленина привели к тому, что это насилие постепенно стало тотальным, всеобъемлющим. Гитлер и Сталин лишь следовали по проложенному им пути, развивая и совершенствуя методы своего «учителя»». Меркаванне жорсткае, але Марціновіч спасылаецца на канкрэтныя дакументы, у якіх Ленін загадваў жорстка падаўляць сялянскія паўстанні, і яго артыкулы, дзе ён пісаў пра важную ролю гвалту ў сацыялістычным грамадстве. Пры гэтым журналіст не адмаўляе: «В конце 1918 года он все же пошел навстречу белорусским коммунистам и согласился на провозглашение БССР. Да, эта республика не имела самостоятельности, ее первое существование было недолгим (второй раз ее провозгласили в 1920-м). Но этот факт закрепился в массовом сознании, Москва уже не могла игнорировать белорусский вопрос. Ленин помог белорусам и в 1922-м, когда возник вопрос о создании Советского Союза — до этого де-юре существовала РСФСР и дружественные ей республики. По проекту Сталина в составе России должны были появиться автономные республики (в том числе и белорусская). А значит, в 1991-м шансы получить независимость равнялись бы нулю. Ленин же предложил идею федерации, благодаря которой в составе Союза нашлось место и БССР. А в будущем (хотя он, разумеется, не мог об этом знать) появился шанс на восстановление независимости». Гэты падыход усё ж такі можна лічыць больш аб’ектыўным, чым у Мукавозчыка. Аўтар Sb.by карыстаўся змяшанай формай аргументацыі (эмацыйна-вобразная + факталагічная), Марціновіч – факталагічнай.
Інфармацыйныя жанры маюць перавагу ў асвятленні гістарычнай тэматыкі і на сайце TUT.BY. Так, нататкі, навіны і інфармацыйныя карэспандэнцыі склалі 60% тэкстаў. Па 20% прыйшлося на аналітычныя і мастацка-публіцыстычныя жанры. Асвятляючы гістарычную тэматыку, журналісты TUT.BY часта звяртаюцца да артыкулаў і каментароў – для Zviazda.by і Sb.by такое не было ўласціва. Цікавыя каментары атрымліваюцца ў Аляксандра Фядуты. Яго тэксты, як і у аўтара Sb.by Андрэя Мукавозчыка, атрымліваюцца эмацыйна-вобразнымі. Але ён усё ж такі не імкнецца навязаць сваю думку. У тэксце «Есть повод! Федута о недостатках демократии,  прелестях «жесткой руки» и «плане Маршалла»» ён піша: «В общем, друзья мои, есть повод 16 апреля помянуть (раз уж все равно за руль не садиться) доброго дядюшку Сэма — он же Удав, он же Европейский союз, он же Рука Кремля, он же Господин Интеграция — в общем, любую реинкарнацию Джорджа Кэтлетта Маршалла-младшего, который готов дать денег на восстановление чего-нибудь. Мне кажется, что именно так понимает смысл многовекторной политики наше государство. А уж мультик кто-нибудь в Беларуси на эту тему снимет: мультипликаторы у нас всегда были хорошими».
З мастацкіх жанраў TUT.BY абірае эпітафіі і некралогі. Так, да 155-годдзя смерці прэзідэнта ЗША Аўрама Лінкальна падрыхтавалі некралог «Выстрел в спину в борьбе за свободу — 155 лет назад был убит президент США Авраам Линкольн. У тэксце «Молодые любовники, роскошь и деньги. История жизни одного из самых известных мировых продюсеров» распавядаецца гісторыя Сяргея Дзягілева, падтрыхтаваная адмыслова да гадавіны яго смерці». 
Што тычыцца формавых асаблівасцей, то ў тэкстах на гістарычную тэматыку TUT.BY усё ж такі адразу відаць, што гэта не канвергентная рэдакцыя, як Sb.by і Zviazda.by, а менавіта інтэрнэт-праект. Журналісты выкарыстоўваюць шмат фотаздымкаў і гіперсылак. Некаторыя тэксты (як «Преступление, за которое мог взяться Конан Дойл. История загадочного убийства гродненского князя») зроблены ў форме лангрыду. Варта параўнаць і загалоўкі. Вось адна і тая ж інфанагода – экс-дэпутат даследуе гісторыі палонных. Загаловак Zviazda.by: «Вайна і палон, гісторыя і памяць. Экс-дэпутат Вярхоўнага Савета БССР Юрый Папоў ужо больш за 20 гадоў даследуе гэтыя тэмы». Гэта добры падыход, але толькі для газеты. У TUT.BY інакш: ««К теме подтолкнули избиратели» Как коллега Лукашенко и Позняка по парламенту изучает судьбы военнопленных». Па-першае, выкарыстана прывабная цытата. Па-другое. загаловак інфарматыўны: мы бачым не проста «экс-дэпутата Вярхоўнага Савета БССР Юрыя Папова», а «калегу Лукашэнкі і Пазняка па парламенце». Гэта ўжо выклікае пэўны інтарэс. Па-трэцяе, прозвішчы вядомых палітыкаў – удалы ход для загалоўкаў, на іх рэагуе аўдыторыя. 
TUT.BY мае Youtube-канал, які дынамічна развіваецца і хутка дасягне пункту ў 900 тысяч падпісантаў. Але відэа на гістарычную тэматыку там мала. Існуе адмысловы плэйліст «Как это было», у якім паказваюцца цікавыя падзеі з беларускай гісторыі ці нашы выбітныя дзеячы («Голоса эпохи. Как выступал Петр Машеров»). Але гэты раздзел ужо не абнаўляўся больш за год.
Высновы па главе II.
1. Беларускія інтэрнэт-СМІ адлюстроўваюць тэзіс даследчыка А. Г. Дука, які лічыць, што ў гістарычным дыскурсе акрамя рэчаісных гістарычных ведаў ёсць пэўны фон, які ствараюць яго удзельнікі. 
2. Тэма Другой сусветнай вайны па-ранейшаму застаецца адной з галоўных ў тэкстах гістарычнай тэматыкі беларускіх інтэрнэт-СМІ і ў даследаваных медыя складае як мінімум 25,7% матэрыялаў.
3. Сярод тэкстаў гістарычнай тэматыкі ў беларускіх інтэрнэт-СМІ дамінуюць інфармацыйныя жанры. Аналітычныя жанры ў даследаваных праектах складаюць максімум 20% матэрыялаў.

[bookmark: _Toc39573755]








Заключэнне
У курсавой працы было дадзена азначэнне паняцця гістарычнай журналістыкі, выяўлены агульныя тэндэнцыі асвятлення гістарычнай тэматыкі СМІ, разгледзена жанравая градацыя журналістыкі і выяўлены тэндэнцыі асвятлення гістарычнай тэматыкі беларускімі інтэрнэт-СМІ. 
Было вызначана, што ў галоўнай задачай інтэрнэт-СМІ ў асвятленні гістарычнай тэматыкі з’яўляецца задавальненне патрэбаў аўдыторыі з мэтай прыцягнення яго на сваю платформу, што ў сваю чаргу вызначае тэмы гістарычных матэрыялаў. Таксама варта адзначыць, што сучасны гістарычны дыскурс складаецца не толькі з рэчаісных фактаў, але і з іх фону. Так, у асвятленні падзей Другой сусветнай вайны ўсё больш папулярнымі становяцца гісторыі канкрэтных людзей і уражанні, якія яны адбіваюцца на аўдыторыі, а не канкрэтныя факты. 
Было выяўлена, што беларускія інтэрнэт-СМІ і дагэтуль надзяляюць шмат увагі тэме Другой сусветнай вайны. У прааналізаваных праектах гэтай тэме прысвечана ад 25,7 да 88% матэрыялаў гістарычнай тэматыкі. Таксама быў прааналізаваны тэзіс даследчыцы Т. У. Падаляк аб тым, што ў беларускіх СМІ актывізаваліся «перапісчыкі гісторыі», якія робяць стаўку на некалькі пунктаў, згаданых у першай главе. У даследаваных медыя такой тэндэнцыі выяўлена не было. 
Таксама можна зрабіць выснову, што большасць гістарычных матэрыялаў беларускіх інтэрнэт-СМІ адносіцца да інфармацыйных жанраў. Матэрыялы аналітычных жанраў у асобных выпадках маюць максімум 20% ад усіх тэкстаў. Такім чынам можна канстатаваць: асвятляючы гістарычную тэматыку, беларускія інтэрнэт-СМІ далёка не ў понай меры выкарыстоўваюць жанравыя і формавыя магчымасці інтэрнэт-пляцовак. 

У 1991 годзе Беларусь стала незалежнай краінай і ўпершыню за некалькі стагоддзяў атрымала магчымасць самастойна абіраць сваю будучыню і рухацца наперад. Беларусы нарэшце дасягнулі вышэйшай формы кансалідацыі грамадства і сталі нацыяй. Тым не менш наша самасвядомасць па-ранейшаму знаходзіцца на даволі нізкім узроўні.
Беларуская нацыя сфармавалася ва ўнікальных умовах. Нашыя продкі мелі ўласную дзяржаву – Вялікае Княства Літоўскае, якое ў 1569 годзе заключыла унію з Польшчай. З гэтага часу пачалася гісторыя Рэчы Паспалітай – канфедэрацыі дзвюх краін. У XVII стагоддзі ўсё больш улады ў гэтым дзяржаўным утварэнні забіралі палякі. 25 чэрвеня 1697 года быў прыняты Акт ураўнавання правоў, які істотна абмяжоўваў прэрагатывы органаў ВКЛ, а таксама пераводзіў справаводства краю са старабеларускай на польскую мову. Такім чынам, адбывалася паланізацыя насельніцтва. Беларуская шляхта, інтэлігенцыя, духавенства, гандляры і рамеснікі размаўлялі па-польску і забываліся на свае звычаі. Затое сялянства, якое складала большую частку грамадства, па-ранейшаму аддавала перавагу беларускай мове і традыцыям.
У 1795 годзе, пасля трох падзелаў Рэчы Паспалітай, тэрыторыя сучаснай Беларусі апынулыся пад уладай Расійскай імперыі. Пачалася русіфікацыя насельніцтва: імёны і прозвішчы перакладаліся на рускі лад, справаводства перайшло на рускую мову, уніятаў гвалтоўна пераводзілі ў праваслаўе, скасавалі дзейнасць Статутаў ВКЛ, адкрывалі вучылішчы з рускамоўнымі падручнікамі і выкладчыкамі з Пецярбурга. Імкнучыся прывязаць беларускі народ да рускага, Кацярына II ўвяла назву «Белоруссия», якая пасля стала ў нас дзяржаўнай. У 1867-м царскі ўрад забараніў выданне кніг на беларускай мове. Але такі двухбаковы ціск прывёў да нечаканага выніку – сфармавалася беларуская нацыянальная ідэя. Дробная шляхта зацікавалася сваімі каранямі і звычаямі народа – адсюль узнікла беларусазнаўства. Пасля двухбаковага ціску – паланізацыі і русіфікацыі – беларусы ўсвядомілі, што яны з’яўляюцца нацыяй.
У 1918 годзе беларусы ўпершыню заявілі аб сваім праве на незалежнасць, стварыўшы Беларускую народную рэспубліку. 1 студзеня 1919 года ў Смаленску абвясцілі Сацыялістычную Савецкую Рэспубліку Беларусь. Гэта быў падмурак для ўтварэння Беларускай Савецкай Сацыялістычная Рэспублікі у складзе СССР. Яе першыя гады абнадзейвалі нацыянальна актыўную частку беларускага грамадства – бальшавікі ўзяліся за працэсы беларусізацыі і карэнізацыі. Але пасля рэпрэсій 30-х гадоў беларусы страцілі большую частку інтэлігенцыі. Гэта паспрыяла яшчэ большай русіфікацыі беларускага народа.
І вось, у 1991 годзе насуперак усім гэтым працэсам беларусы здабылі незалежнасць. Але паланізацыя і русіфікацыя усё ж такі пакінулі адбітак на беларускім народзе. Беларусы па-ранейшаму адштурхоўваюцца ад расійскіх ці польскіх гістарычных канцэпцый. Развіццё моцнай беларускай нацыі ў такіх умовах немагчыма. Вядучы даследчык у галіне аксіялогіі айчыных медыя Т. У. Падаляк лічыць, што «патрыятызм правамерна разглядаць як аксіялагічную частку соцыуму, паколькі ён забяспечвае захаванне жыццядзейнасці, цывілізацыйнай матрыцы грамадства, з’яўляецца ўмовай устойлівага развіцця краіны» [5, с. 136]. 
Таму набывае важнасць шырокае асвятленне падзей нашай гісторыі ў беларускіх СМІ. То бок значную ролю грае прасвятляльная функцыя журналістыкі.
Але разам з тым узнікае праблема: cамі беларускія журналісты часам адлюстроўваюць падзеі нашай гісторыі з пункту гледжання іншаземных канцэпцый. Трапным прыкладам будзе артыкул з рэкламнай газеты «Ва-Банкъ». Журналістка паспрабавала распавесці гісторыю беларускай пошты,  але чамусьці пісала не пра адмысловую службу Вялікага Княства Літоўскага, у склад якога ў той час уваходзілі беларускія землі, а пра Вялікае Княства Маскоўскае. Кіраўніка суседняга княства яна назвала «нашим царем», хаця ніякага дачынення да беларусаў ён не меў. Ці іншы прыклад з той жа газеты. Аўтар матэрыялу паспрабавала ўявіць праваслаўнае свята і выказала меркаванне, што «век назад его отмечали, как и сегодня, все минчане». Але паводле перапісу 1897 года ў Мінску пражывала 50 тысяч яўрэяў, 21 тысяча католікаў і татар, 20 тысяч праваслаўных. То бок сучасная сталіца Беларусі хутчэй была яўрэйскім горадам – цяжка ўявіць, каб ён разам адзначаў праваслаўнае свята.  З гэтых памылак вынікае першая неабходнасць нашага праекту: гістарычныя веды беларусаў досыць недасканалыя і часта грунтуюцца на замежных тэорыях, што, вядома, стварае небяспеку для незалежнасці нашай дзяржавы. 
Развіццё інтэрнэту, безумоўна, спрыяе асвятленню гістарычнай тэматыкі ў беларускіх СМІ. Узнікаюць новыя формы ўспамінаў і захавання памяці: анлайн-гіды па гістарычных месцах, віртуальныя музеі і шмат іншага. Пашыраецца інтарэс да асабістых гісторый людзей, якія знаходзіліся ў цэнтры гістарычных падзей, аўдыторыю усё больш вабяць малавядомыя факты гісторыі. Але, на жаль, беларускія медыя даволі выкарыстоўюваюць гэтыя магчымасці для асвятлення гістарычнай тэматыкі. У анлайн-фармаце існуе толькі адно гістарычнае СМІ – інтэрнэт-журнал «Наша гісторыя». Іншыя абмяжоўваюцца гістарычнымі рубрыкамі ці асобнымі матэрыяламі. Пры гэтым традыцыйныя крыніцы інфармацыі ўжо не карыстаюцца папулярнасцю у людзей маладога і сярэдняга веку, якія з’яўляецца галоўным мэтавым пластам для прасвятлення. Адсюль маем другую неабходнасць у нашым праекце – прасвятленне той часткі грамадства, якая атрымлівае веды з анлайн-пляцовак.
Неадназначнасць падыходаў беларусаў да гістарычных падзей, а таксама недахоп адмысловых медыя ў інтэрнэце абумовілі актуальнасць дадзенага праекту. 
Мэта курсавога праекту – стварыць тэарэтычны падмурак гістарычнага сеткавага выдання.  
Аб’ект курсавога праекту – гістарычнае сеткавае выданне.
Прадмет курсавога праекту – афармленне, digital-стратэгія і бізнэс-план гістарычнага сеткавага выдання.
Курсавы праект складаецца з тлумачальнай цыдулкі і таксама ілюстрацыйнай часткі. 

Агульная канцэпцыя і digital-стратегыя гістарычнага сеткавага выдання
Мы прапануем стварыць праект пра гісторыю Беларусі. Гэта вэб-сайт з разгалінаванай сістэмай інфармацыі. Выданне будзе асвятляць пытанні з розных перыядаў нашага мінулага. Галоўны пасыл: беларусы павінны ведаць сваю спадчыну і ганарыцца ёй. Таму будзе слушна назваць сайт «Honar». Гэтая назва адлюстроўвае тэматыку нашага праекта і асноўныя каштоўнасці, якія мы будзем даносіць да аўдыторыі.
Адзначу, што праект павінен існаваць менавіта як сеткавае выданне, бо сёння праз хуткі лад жыцця і перманентны недахоп часу людзі практычна адмовіліся ад газет і часопісаў. Адпаведна, няма сэнсу ствараць новае друкаванае медыя. Па-першае, гэта патрабуе больш выдаткаў. Па-другое, меншая колькасць чытачоў азнаёміцца з выданнем, а, значыць, праект не набудзе папулярнасці і не прынясе прыбыткаў, што прывядзе да страты фінансаў. Акрамя таго, у адрозненні ад друкаванага сегменту ў беларускай інтэрнэт-прасторы амаль няма гістарычных выданняў. Таму праект не сустрэне істотнай канкурэнцыі.  
Грунтуючыся на кантэнце, што прапануе «Honar», і форме яго існавання, можна вызначыць мэтавую аўдыторыю: гэта ўсе людзі, якія цікавяцца гісторыяй роднай зямлі. Пераважна гэта будуць мужчыны ва ўзросце ад 18 да 50 гадоў. Цяпер шмат хто цікавіцца гісторыяй, але наўрадці наша медыя знойдзе папулярнасць у людзей сталага веку, бо яны звыклі да іншага фармату. Актыўна цікавіцца гісторыяй пачынаюцца яшчэ са студэнцкай лавы – гэта абумовіла ніжэйшую ўзроставую мяжу. Часцей за ўсё гісторыя выклікае інтарэс у мужчын, таму асноўны акцэнт зробім менавіта на іх. Трэба адзначыць, што не забываемся на жанчын і людзей сталага веку. Але, меркавана, яны складуць найменшы пласт нашай аўдыторыі. 
Цяпер наконт тэматыкі выдання. Паколькі медыя гістарычнае, трэба даць азначэнне паняцця «гісторыя». 
Гісторыя – гэта сукупнасць фактараў і падзей, што адносяцца да прошлага жыцця чалавецтва, мінулага [6]. 
Доктар гістарычных навук А. Г. Дук разглядае гісторыю з двух пунктаў погляду. З аднаго з іх гісторыя разглядаецца як сукупнасць ці сховішча гістарычных фактаў аб мінулым (тое, што адбылося). З другога, як рэканструкцыя, узнаўленне таго, што адбылося, – асаблівы дыскурс [4].
На думку Дука, падабенства гэтых падыходаў заключаецца ў тым, што «і рэчаісная гісторыя, і гісторыя-дыскурс ёсць па сутнасці тэксты. Адрозненне ж ёсць ў тым, што, з аднаго боку, рэчаісная гісторя з’яўляецца крыніцай для гісторыі-дыскурсу, а з другога гісторыя-дыскурс з’яўляецца формай рэпрэзентацыі рэчаіснай гісторыі. І калі гісторыя як такая ўяўляе сабой форму сапраўднасці, што рэалізавалася, успрыманая намі як неабходнасць, безальтэрнатыўна існуючая, то гісторыя-дыскурс успрымаецца намі як прынцыпійна магчымая, шматварыянтная форма рэалізаванай сапраўднасці» [4]. 
Даследчык лічыць, што «аб’ектыўнай гісторыі не толькі не існуе, але і не можа існаваць. Рэачаісная гісторыя ў сэнсавых адносінах запоўнена неразгаданымі сэнсамі і ўяўляе сабой семантычны вакуум. Асэнсаванасць гісторыі прыдае дыскурс. Менавіта дыскурс надае гісторыі чары і выклікае інтарэсы да яе» [4]. Такім чынам, можна зрабіць выснову, што над рэчаіснымі гістарычнамі ведамі заўжды ёсць напластаванне-інтэрпрытацыя. 
А. Г. Дук мяркуе, што галоўнымі складнікамі гістарычнага дыскурсу трэба лічыць наступныя пункты:
· выкладаныя падзеі і іх удзельнікі;
· кантэкст, які ўвабірае ў сябе:
а) акалічнасці, што спадарожнічаюць падзеі;
б) фон, які тлумачыць падзеі;
в) ацэнка ўдзельнікаў падзеі;
г) інфармацыя, што суадносіць дыскурс з падзеямі [4].
Гістарычнаму дыскурсу ўласцівы храналагічна паслядоўны пераказ падзей, адносна паслядоўная драматычная будова пераказу. Дук піша: «Менавіта ўпарадкаванне фактычнага матэрыялу як «разгортванне» сэнсу з’яўляецца найбольш характэрнай рысай гістарычнага дыскурсу. Сэнс жа – гэта суб’ектыўная каштоўнасная значнасць, вызначаемая габітусам гісторыка. Таму гістарычны дыскурс як спосаб атрымання сапраўных навыковых ведаў не толькі не выключае, але і прадугледжвае дыскурс як стыль або ідывідуальную мову гісторыка» [4].
Такім чынам, мы высвятлілі, што ў гістарычным дыскурсе акрамя рэчаісных фактаў ёсць нейкае напластаванне, што выклікае скепсіс у стаўленні да гісторыі. Адпаведна, журналісцкія тэксты на гістарычную тэматыку ўсяго толькі ствараюць нейкі фон і не могуць лічыцца цалкам праўдзівымі. Як бы ні імкнуліся журналісты да аб’ектыўнасці, у дачыненні да гісторыі яна ніколі не будзе суцэльнай. Таму ў нашым праекце мы можам стварыць толькі новы  тэматычны фон. Пытанне толькі ў тым, якім будзе гэты фон. У сваіх матэрыялах «Honar» будзе адштурхоўвацца ад наступных пунктаў:
– беларуская нацыя з’яўляецца асобнай этнічнай групай, якая мае свае адметнасці, а Беларусь – незалежная дзяржава;
– Рэспубліка Беларусь – галоўны нашчадак Вялікага Княства Літоўскага і Беларускай Народнай Рэспублікі, а таксама правапрыемніца Беларускай Савецкай Сацыялістычнай Рэспублікі;
– беларускі народ мае права на ўласнае асэнсаванне сваёй гісторыі, якое мае быць незалежным ад іншаземных гістарычных канцэпцый;
– беларускія этнічныя традыцыі – спадчына, якую мы не маем права страціць.
Тэматычную канцэпцыю праекту мы вызначылі. Слушным стане пытанне, адкуль мы збіраемся браць кантэнт. На першы погляд, у гістарычным свеце не так шмат падзей, каб ствараць адмысловае  выданне. Але насамрэч тэмаў для матэрыялаў у аналітычных і інфармацыйных жанрах хапае. Гэта з’яўляенне новых канцэпцый і чутак; белыя плямы беларускай гісторыі, новыя археалагічныя знаходкі; цікавыя героі з нашага мінулага.
Будзе справядліва лічыць, што ў выбары фактаў і тэмаў для гістарычнай журналістыкі, як і ў другіх галінах журналісцкай працы, галоўную ролю граюць сацыяльныя патрэбы і інтарэсы аўдыторыі. Аналізуючы расійскую гістарычную перыёдыку, даследчык С. Бялкоўскі прыйшоў да высновы, што існуюць два падыходы да рэалізацыі гісторыка-краязнаўчага матэрыялу:
– якасны кантэнт, які выклікае інтарэс у аўдыторыі і спрабуе данесці да яе карысную інфармацыю;
– непасрэдна запаўненне вольнага месца і разраджэнне агульнай структуры выдання [2].
Кандыдат філалагічных навук А. А. Градзюшка мяркуе, што «задача журналістыкі заключаецца ўжо не ў тым, каб інфармаваць масы людзей, а ў прыцягненні і ўтрыманні лаяльнай аўдыторыі. Важна будаваць супольнасць, аб’ядноўваць вакол сябе людзей, якія выдаткуюць уласны час на тое ці іншае медыя. Кам’юніці-медыя запаўняюць нішу, недастакова занятую традыцыйнымі СМІ. Менавіта таму асноўная барацьба вядзецца за давер аўдыторыі. Рэдакцыі фармуюць вакол сябе або супрацоўнічаюць з ужо створанамі мясцовымі суполкамі. Данесці кантэнт па правільных каналах правільнай аўдыторыі – найбольш важная задача СМІ» [3, с. 13]. 
Такім чынам, галоўнай задачай нашага медыя становіцца фармаванне вакол сябе супольнасці. Як гэта зрабіць? Лісты ў рэдакцыю і розыгрыш гадавой падпіскі даўно сыйшлі ў мінулае. Тым не менш сучасныя формы пакідаюць шмат варыянтаў для ўзаемадзеяння з аўдыторыяй. Мы зробім некалькі крокаў для стварэння сваёй супольнасці. 
1) Аб’яднаем гістарычную тэматыку з позвай дня. Будзем рэалістамі: у штодзённым жыцці людзі не вельмі часта цікавяцца гісторыяй. На першы план часцей за ўсё выходзяць іншыя праблемы і інтарэсы. Але іх нецяжка звязаць з гісторыяй. Напрыклад, цяпер нашая краіна рыхтуецца да канстытуцыйнай рэформы. З нагоды гэтага мы робім матэрыял пра Канстытуцыю 1791 года: «Як у Рэчы Паспалітай прымалі першую еўрапейскую Канстытуцыю і што ў ёй было». У час прэзідэнцкіх выбараў бярэм у кандыдата інтэрв’ю, дзе высвятляем яго стаўленне гісторыі. Сфатаграваўся нейкі спартовец з беларускім гістарычным сімвалам – мы робім аператыўны матэрыял пра гэтага чалавека. Частку навінавай стужкі запоўняць выказванні вядомых беларусаў і не толькі пра наша мінулае.
Такі падыход зробіць «Honar» унікальным выданнем у байнэце. Ён можа здацца спрэчным, але гэта працуе. Возьмем прыклад з іншай сферы – спорту. У 2010-м годзе энтузіасты стварылі сайт Goals.by, які праз некалькі гадоў ператварыўся ў Tribuna.com. Здавалася б, спартыўныя ніша ў Беларусі ўжо запоўнена, але журналісты сярод іншых метадаў не цураліся прыносіць у спорт штодзённую позву. Яны здолелі знайсці сваю аўдыторыю, адабраць чытачоў у існуючых выданняў, і стаць адным з найбольш папулярных беларускіх СМІ. Акрамя таго, такі падыход дапамог захаваць большую частку аўдыторыі ў час беларускага палітычнага крызісу, калі ў людзей у прыярытэце зусім не спорт.
2) Cтворым блогасферу. Як гэта будзе працаваць? На галоўнай старонцы сайту зробім укладку «Блогі». Націснуўшы на яе, карыстальнік трапіць на адмысловы інтэрфэйс, у якім ён можа стварыць свой уласны матэрыял. Супрацоўнікі «Honar» не будуць яго рэдагаваць, але ў каментарах да тэксту падкажуць аўтару, што можна было зрабіць лепш. Для такіх матэрыялаў мы зробім асобную старонку.
Гэта зробіць праект больш прывабным для аўдыторыі, бо заўжды цікавей не спажываць кантэнт, а ствараць уласны. Да стварэння матэрыялаў у блогасферы можна прыцягваць і вядомых беларусаў, якія цікавяцца гісторыяй. Гэта зноў жа такі прыўнясе у наша выданне позву дня. Да таго ж, невялікай рэдакцыя фізічна не можа ахапіць увесь вір падзей. І карыстальнікі ў гэтым дапамогуць. Найбольш цікавыя матэрыялы мы будзем забіраць на галоўную старонку, а іх аўтары будуць атрымліваць ганарары. 
3) Конкурсы. Пажадана сумесна з партнёрамі. Робім тэст пра жыццё князя Вітаўта – адзін з пераможцаў атрымлівае цішотку з яго выявай. 
4)  Афлайн-актыўнасці. Аўдыторыю можна набыць не толькі непасрэдна працай у сеціве. Сумесна з «Мазгабойняй» можна арганізаваць квіз на тэму беларускай гісторыі. Ці праводзіць нейкі буйны фэст Symbal.by, а там у зоне актыўнасцей ёсць і нашая пляцоўка: арганізуем ці настольную гульню, ці нейкую інтэлектуальную. У гадавіну Слуцкага збройнага чыну правядзем тэматычны бой. Прасторы для такой працы хапае – важна правільна ёй скарыстацца.
5) Прадаваць вопратку са сваім брэндам. Невялічкая анлайн-крама зблізіць праект і аўдыторыю. Набываючы саколку з нашым лагатыпам, чалавек будзе адчуваць сябе часткай нашай супольнасці.
Варта асобна вылучыць працу ў сацыяльных медыя. А. А. Градзюшка лічыць, што цяпер інтэрнэт-выданні працуюць на розных платформах. Асноўныя інфармацыйныя рэсурсы прысутнічаюць ва ўсіх медыйных асяроддзях: ад пошуку да агрэгатараў навін, ад сацыяльных сетак да месэнджараў. У рэдакцыях актыўна ўкараняецца канцэпцыя Digital first, калі матэрыялы спачатку публікуюцца на сайце выдання, а пасля – у газеце. Адны і тыя ж журналісты ствараюць розны кантэнт для некалькіх платформаў: сайта, сацыяльнага сеціва, канала на YouTube, газеты. Гэта змушае СМІ перабудоўваць схемы працы. Рэдакцыйныя матэрыялы разлічаны на мультыканальную дыстрыбуцыю. Пры гэтым Градзюшка адзначае, што сайт мае заставацца асноўным каналам [3, с. 10]. 
«Honar» зробіць акцэнт на працы ў некалькіх сацыяльных медыя – Telegram, Instagram, VK, Twitter, Youtube і Facebook. За гэта адказваць асобны чалавек – сацыяльны рэдактар, які улічыць спецыфіку працы ў кожным асобным медыя. Спыняцца на ёй падрабязна не будзем. Адзначым, што cацыяльныя медыя таксама павінны працаваць на стварэнне нашай супольнасці. Для гэтага мы будзем развіваваць асабістыя брэнды сваіх аўтараў. Калі у нас з’явіцца выдатны аўтар-аналітык, слушна зрабіць для яго асобны Telegram-канал, дзе ён будзе пісаць свае меркаванні і выкладваць спасылкі на матэрыялы непасрэдна на сайце. Будзе у нас камунікабельны рэпарцёр-інтэрв’юер – зробім Youtube-канал для яго інтэрв’ю і ўлогаў. Вядучыя беларускія медыя ўжо паспяхова працуюць у такім кірунку: прыклады гэтага – Telegram-каналы палятычных аглядальнікаў Аляксандра Класкоўскага і Арцёма Гарбацэвіча (Naviny.by, «Наша Ніва»), «жизнь-малина» Мікіты Мелказёрава і «Ток» (Onliner, «Наша Ніва»).

Рэдакцыя будзе складацца з трох аддзелаў: аўтарскага (чатыры чалавекі), стужкі навін (два чалавекі) і сацыяльнай рэдакцыі (чатыры чалавекі).  Аўтары будуць пісаць аналітычныя матэрыялы і рэпартажы, браць інтэрв'’ю. Апроч таго, у абавязкі аднаго з іх увойдзе вядзенне відэаблога, яшчэ адзін будзе весці свой тэлеграм-канал. Мэта гэтага ўжо была абгрунтавана вышэй: трэба прасоўваць асабісты брэнд аўтараў.
Звычайна ў буйных рэдакцыях стужка навін працуе ў дзве змены. Але нам няма сэнсу ў такой працы, бо навін у гістарычным свеце менш. Таму дастаткова двух супрацоўнікаў, якія дзяжураць з 12 да 20 гадзінаў. Яны будуць месціць на сайце самыя актуальныя навіны пра гісторыю. Сведкі не толькі з іншых крыніц: у задачы аўтараў уваходзіць пошук інфармацыі і яе адпраўленне «навіннікам».
Трэці аддзел – сацыяльная рэдакцыя. Яе супрацоўнікі будуць працаваць у дзве змены. Аддзел адказвае за больш «адцягнены» кантэнт і сацсеткі. Што значыць «адцягнены» кантэнт? Гэта і тыя ж самыя аператыўныя тэксты, пра якія ужо ішла гаворка вышэй: сфатаграваўся вядомы чалавек у саколцы з партрэтам князя Вітаўта – сацрэдактары рыхтуюць хуткі матэрыял пра яго.Таксама сацрэдакцыя адказная  за сацсеткі і месэнджары. Дастаткова тры-чатыры чалавекі, якія працуюць у две змены – з 10:00 да 16:00 і з 16:00 да 22:00. 
Панад аддзеламі стаіць галоўны рэдактар. Асобна будзе працаваць чалавек, адказны за рэкламу і супрацоўніцтва. Усяго 12 супрацоўнікаў. Гэта ідэальная структура для нашай рэдакцыі. Але, відавочна, стартаваць прыйдзецца з меншым складам. У пачатку нашай дзейнасці будзе дастаткова шэсць чалавек: глаўрэд, два аўтары, па аднаму чалавеку ў аддзелах навін і сацрэдакцыі, а таксама маркетолаг. І ужо ў працэсе працы мы прыйдзем да ідэальнай структуры. 

Мастацка-графічная канцэпцыя «Honar» дазволіць вылучыць партал з агульнай масы і вызначыць у агульных рысах характар выдання. Мадэль партала будзе падобна на сайт sports.ru: на галоўнай старонцы злева змесцавана стужка навін, у цэнтры – усе матэрыялы, справа – сайдбар. Над трыма гэтымі слупкамі будзе месцавацца шапка. З яе можна пераходзіць у пэўны падзел (навіны, матэрыялы, блогі і г.д.).
Важную ролю ў афармленні будзе граць лагатып. Ён будзе зроблены ў выглядзе назвы нашага выдання чырвонымі лацінскімі літарамі. Гэты колер ўжо шмат стагоддзяў з’яўляецца традыцыйным для беларускага народа, таму ён выкліча гістарычныя асацыяцыі. Лагатып размесціцца ў левым верхнім кутку шапкі праекту. 
Асноўны элемент матэрыялу – тэкст. Па сваіх функцыйных характарыстыках праект будзе прапаноўваць тэкставыя гарнітуры. З'’яднаўшы ў сабе максімальную лёгкачытэльнасць і вонкавую прывабнасць, някідкая гарнітура шрыфту Arial з кегелямі 10-11,5, якім будзе карыстацца «Honar» максімальна палегчыць успрыманне тэксту. Так чытач часопіса не будзе адчуваць дыскамфорту пры прагляданні матэрыялаў. Загалоўкі будуць друкавацца ў фармаце <h1>. Пры гэтым найважнай вымогай, што падаецца да загалоўкавых комплексаў у «Honar», застаецца адпаведнасць стылю афармлення зместу загалоўка. Форма будзе выклікаць у чытача падсвядомае адчуванне цэласці ўсёй кампазіцыі, заінтрыгоўваць. Пры адлюстраванні матэрыялу на галоўнай старонцы будзе размесціцца кароткі фічар. Загалоўкі будуць носіць лаканічны характар. Галоўныя сентэнцыі тэксту мы будзем вылучаць колерам на фоне шрыфту – вось так.
Таксама мы будзем выкарыстоўваць графічныя ілюстрацыі, бо гэта цікавы і прывабны элемент дызайну, павялічвае ровень афармлення выдання. Так, інфаграфіка, што выкарыстоўваецца ў матэрыялах, не будзе занадта складанай. Змест дыяграмы ці табліцы будзе разумецца чытачом без напругі, бо асноўнае яе мэта – навочна дэманстраваць найбольш складаныя выкладкі.
Галоўныя цытаты спікераў у матэрыялах можна будзе наносіць на адмысловыя выявы з лагатыпам выдання (гэта можна пабачыць у ілюстрацыйнай частцы). Таксама у матэрыялы з дапамогай кадоў будуць устаўляцца відэа, гіфкі пасты з сацыяльных медыя.

У 2018 годзе беларускія сайты атрымалі магчымасць стаць паўнавартаснымі СМІ. Для гэтага трэба зарэгістравацца ў якасці сеткавага выдання. 
Сеткавае выданне – інтэрнэт-крыніца, якая прайшла дзяржаўную рэгістрацыю ў парадку, усталяваным Законам «Аб сродках масавай інфармацыі» Рэспублікі Беларусь.
Працэдура рэгістрацыі сеткавага выдання складаецца з двух этапаў:
1) рэгістрацыя юрыдычнай асобы, на якую будуць ускладзены функцыі рэдакцыі выдання ці заключэнне пагаднення аб рэдакцыі з існай юрыдычнай асобай;
2) рэгістрацыя сеткавага выдання ў Міністэрстве інфармацыі. 
        Ёсць некалькі варыянтаў рэгістрацыі рэдакцыі ў якасці юрыдычнай асобы. Мы скарыстаемся адным з прасцейшых: заснавальнік зарэгіструе рэдакцыю як паўнавартасную юрыдычную асобу. Форма юрыдычнай асобы – Таварыства з абмежаванай адказнасцю (ТАА).
Зарэгістраваўшы ТАА, мы маем стварыць устаўны фонд, мінімальны памер якога складае 100 базавых велячынь. Пасля гэтага можна зарэгістраваць сеткавае выданне ў Міністэрстве інфармацыі. 
Для дзяржаўнай рэгістрацыі ў Мінінфарм падаюцца наступныя дакументы:
– заява (на папяровым носьбіце і ў электронным выглядзе);
– копія статута са штампам, што сведчыць пра правядзенне дзяржаўнай рэгістрацыі;
– копія дакумента, што сведчыць асобу фізічнай асобы (для заснавальніка сродку масавай інфармацыі - фізічнай асобы);
– копія рашэння пра рэдакцыю або дамовы пра рэдакцыю;
– дакумент, што пацвярджае выплату дзяржаўнай пошліны за дзяржаўную рэгістрацыю сеткавага выдання;
– разгорнутая канцэпцыя трансляцыі тэле- ці радыёпраграмы па форме, пастаўленай Мінінфармам.
У заяве паказваюцца:
– аснавальнік (заснавальнікі) СМІ (улучаючы звесткі пра тое, ці з’яўляецца ён заснавальнікам, галоўным рэдактарам (рэдактарам) ці журналістам іншых СМІ (для заснавальніка СМІ - фізічнай асобы), пашыраннікам прадукцыі СМІ);
– уласнік і даменавае імя сеткавага выдання;
– назва і выгляд СМІ;
– мова СМІ;
– юрыдычная асоба, на якую ўскладзены функцыі рэдакцыі СМІ;
– адрас юрыдычнай асобы, на якую ўскладзены функцыі рэдакцыі СМІ;
– спецыялізацыя (тэматыка) СМІ;
– крыніцы фінансавання СМІ;
– галоўны рэдактар (рэдактар) СМІ;
– аб’ём тэлеперадач, аўдыявізуальных твораў, іншых паведамленняў і (ці) матэрыялаў беларускага (нацыянальнага) вытворчасці ў штомесячным аб’ёме трансляцыі тэлевізійных СМІ (для тэлевізійнага СМІ).
Рашэнне пра дзяржаўную рэгістрацыю сеткавага выдання прымаецца ў месячны тэрмін з дня атрымання заявы і дакументаў.

Цяпер трэба зразумець, як будзе зарабляць наш праект. Устойлівая бізнэс-мадэль медыя паводле медыяэксперта А.А Амзіна заснавана на наступных крытэрыях:
– рэгулярныя платы;
– платы з мноства крыніц;
– адсутнічанне канфлікту інтарэсаў [1, c. 191].
Амзін вызначае 5 спосабаў заробку для СМІ:
– атрымаць дзяржаўнае ці муніцыпальнае фінансаванне;
– знайсці прыватнага спонсара;
– працаваць на грант, які не трэба вяртаць;
– прадаваць рэкламу;
– браць плату з чытачоў [1, c. 190].
З гэтых спосабаў вынікаюць 6 бізнэс-мадэляў СМІ паводле Амзіна.
– рэкламная мадэль;
– падпісная і платная мадэль;
– гібрыдная мадэль;
– дзяржаўнае фінансаванне;
– прыватнае фінансаванне;
– карпаратыўныя медыя.

Мы пачнем з рэкламнай мадэлі. У ёй ёсць шмат мінусаў, і зарабіць такім шляхам складана (асабліва ў Беларусі, дзе рэкламны рынак знаходзіцца ў крызісе), але ўсё ж такі можна. «Honar» будзе зарабляць на некалькіх відах рэкламы.
Кантэкставая рэклама – найбольш просты і зразумелы варыянт заробку для ўласнікаў сеткавых выданняў. Вы месціце рэкламны код, атрыманы ад партнёрскай рэкламнай сеткі ў тэкстах на вашым сайце. Калі карыстальнік бачыць цікавую для яго аб’яву і націскае на яе– атрымліваеце прыкладна 50% ад кошту кліку, які паставіў рэкламадавец. Другую частку (у сярэднім тыя ж 50%) забірае сабе кампанія пасярэднік (Яндэкс ці Гугл), за тое, што яна падала вам рэкламадаўца. Кошт аднаго кліку вар’іруецца і можа быць ад 0,01$ да 15$ і больш у залежнасці ад узроўня канкурэнцыі для рэкламадаўцаў у гэтай нішы і якасці сайта.
Банарная рэклама. Размяшчэнне банараў – яшчэ адзін просты спосаб атрымліваць грошы простага размяшчэння рэкламы на сваім уласным сайце. Яе сутнасць у размяшчэнні банараў – статычных ці анімацыйных малюнкаў, што змяшчаюць спасылку на прасоўваны рэсурс, тавар ці паслугу. Кошт банарнай рэкламы таксама залежыць ад наведвальнасці сайту. Чым больш наведвальнікаў, тым больш клікаў. Адпаведна, вышэй і кошт.
Ад нас у дадзеных выпадках не патрабуецца амаль нічога – толькі наяўнасць пляцоўкі для размяшчэння кантэкставай ці банарнай рэкламы, і прыбытак у тэорыі не абмежаваны.
Куды больш складана зарабіць на натыўнай рэкламе і спецпраектах. І грамадска-палітычным СМІ тут лягчэ, чым медыя з вузкім профілем. Але мы зробім гэтыя віды рэкламы істотным артыкулам нашага прыбытку. Якім чынам? Па-першае, «Honar» будзе супрацоўнічаць з рэкламадаўцамі з розных кірункаў. Гістарычнае поле – вузкае, але хто сказаў што мы не маем выходзіць па-за яго межы? Да, прыкладу, можна арганізаваць спецпраект з цыклу артыкулаў сумесна з аператарам сотавай сувязі. Здавалася б, чым яму цікава супрацоўніцтва з гістарычным выданнем? У цыкле матэрыялаў мы распавядзем пра гісторыю сродкаў сувязі – вось і спецпраект. Такіх рэкламных партнёраў можна знайсці ў розных сферах нашага жыцця. 
У перспектыве «Honar» плануе прыйсці да гібрыднай мадэлі. Як ужо было заўважана раней, адным са спосабаў фармавання супольнасці мы бачым продаж брэндаванай вопраткі і іншых тавараў. Гэта таксама магчымасць зарабіць. Яшчэ адным спосабам заробку стане платная падпіска на частку кантэнту. Кошт не будзе высокім, прычым за падпіску на на вялікі тэрмін выданне прапануе зніжку. Паколькі праект арыентуецца на плацёжаздольную аўдыторыю, зарабляць такім чынам не будзе складана, але спачатку трэба сфармаваць вакол сябе супольнасць, і ўжо пасля працаваць ў гэтым рэчышчы. 

У курсавым праекце мы апісалі план стварэння гістарычнага сеткавага выдання «Honar». Яно будзе актуальным, паколькі адмысловых медыя ў беларускай інтэрнэт-прасторы амаль няма, што патэнцыйна складае пагрозу для незалежнасці нашай краіны і існавання беларускай нацыі. 
Сеткавае выданне «Honar» будзе арыентавацца на людзей ва ўзросце ад 18 да 50 гадоў. Галоўная задача – прасвятленне сярод беларусаў маладога і сярэдняга веку. У сваёй тэматычнай digital-стратэгіі наша медыя будзе адштурхоўвацца ад неабходнасці сфармаваць вакол сябе супольнасць. 
Мастацка-графічная канцэпцыя «Honar» дазволіць вылучыць партал з агульнай масы і вызначыць у агульных рысах характар выдання. Мадэль партала будзе падобна на сайт sports.ru: на галоўнай старонцы злева змесцавана стужка навін, у цэнтры – усе матэрыялы, справа – сайдбар. Над трыма гэтымі слупкамі будзе месцавацца шапка. З яе можна пераходзіць у пэўны падзел (навіны, матэрыялы, блогі і г.д.).
Рэдакцыя будзе складацца з трох аддзелаў: аўтарскага (чатыры чалавекі), стужкі навін (два чалавекі) і сацыяльнай рэдакцыі (чатыры чалавекі). Кіраваць аддзеламі будзе галоўны рэдактар. Не належыць да аддзелаў спецыяліст па маркетынгу. Такім чынам, ідэальны склад рэдакцыі – 12 чалавек. Але на пачатку працы дастаткова 6.
«Honar» зарэгіструюць ў Міністэрстве інфармацыі як сеткавае выданне. Для гэтага заснавальнік спачатку зарэгіструе рэдакцыю як паўнавартасную юрыдычную асобу. Форма юрыдычнай асобы – Таварыства з абмежаванай адказнасцю (ТАА). 
Галоўным чынам «Honar» будзе зарабляць на натыўнай рэкламе і спецпраектах. Таксама складнікамі нашага прыбытку стануць кантэкстная і банарная рэклама. Пазней, калі наша медыя набудзе сваю аўдыторыю, мы здолеем пабудаваць гібрыдную бізнэс-мадэль. 

(Меркаваны выгляд галоўнай старонкі выдання)

(Меркаваны выгляд інтэрфейсу для блогераў)

(Прыкладна ак будуць выглядаць цытаты на выяве. Іх можна ўстаўляць у тэксты і сацыяльныя медыя)

